
PA WANG SALITA 



Bahagi ng ating yam an ang pagkakaroon ng iba't Ibang wika at 
kultura sa ating bansa. Iba't ibang wika ang si nasal lta ng iba't 
ibang pangkat na naninirahan sa ating kapuluan. Ikinarerangal n ating 
pangalagaan ang may am ang pamanang pangkal in angan ng nga pangkat na 
ito upang pal ag ana pin ang pagkakaisa at ang pagmamalaki aa pambansang 
pagkakak il anl an . 

Ang aklat na ito na nasusulat sa isa sa mga katutubong wika 
sa Pilipinas ay naglalayong paunlarin ang kasanayan sa pagbasa at 
pagkaunawa, dagdagan ang kaalaman, patindihin ang pagmamalaki sa unang 
wika, at ihanda ang estudyante sa pagtanggap sa pambansang wika. Sa 
ganitong lapit, mawiwiling oagbasa ang isang batang bago pa lamang 
natututong magbasa, at nagkakaroon siya ng tiwala sa sarili. Dahil 
dito'y nasisiyahan si y ang magpatuloy ng pag-aaral upang m aging bahagi 
ng pagpapaunlad ng bansa. 

Ikinararangal ng Kagawaran ng Edukasyon, Kultura at Isports 
na ipakilala ang aklat na ito bilang pinakahuli sa isang serye ng 
rnga aklat na naglalayong palaganapin ang pagkatutong bumasa at suniulet. 
Sa pantamagitan ng pagpapalakas sa mga pangkat linggwistiko, pinalalakas 
din natin ang bansa. 



LOtJRDES B. UUISUMBING' 
Kalibim 




PREFACE 



This story is an adaptation and retelling 
of Bunyan's PILGRIM'S PROGRESS and not meant to 
be a translation. It was undertaken not only to 
bring a select piece of literature into the 
Agta literacy program collection of 
supplimentary reading materials, but to utilize 
a sometimes ignored community resource, the 
STORYTELLER. These people can make an 
invaluable contribution to literacy in their 
communities. Their storytelling skills enable 
them to paraphrase the context in a way that 
captures the imagination of their audience and 
thus promote literature use. 

Such is this work of Mrs. Juani.ta 
Alicuman, a native speaker of Central Cagayan 
Agta. Her "adaptat ion" , of this piece of 
English literature, has been exciting to the 
Agta who have previewed it. 

By publishing this paraphrase we 
demonstrate our appreciation for the men and 
women specializing in the role of community 
storyteller, and wholeheartedly recommend that 
others working in literacy make use of this 
asset. 



Ta kwa en sina, nabayag na ahaw, itta ya 
nagsurat ta tarinap na. I Hwan Bunyan ya ngagan 
na nagsuraten. A nabalud i Hwan en te gafu ta 
nehangat da ta idi ya mangituldu ta Uhohug na 
Namaratu ta lugar na England. I Hwan ya pastor 
ten, a burungan na hapa ya tolay na kiden te 
awan ta mangituldu tekid. A gafu ta kumanen 
magsurat raina tekid, petta maturad kid. Tentu 
en magsurat tekid a makasidug a nagtarinap na. 
A yen ta nesurat na ya tarinap na en, te 
Namaratu de ya gafu na. A kumanin kan ya surat 
na : 

"Naitak ya tolay ta tarinap ken," kunna, 
"a nagbarawasi kan ta kuman na ngi-ngis, a itta 
hapa ya kinalupi na nga madammat. Pagtugutan na 
kan ya agyan na te kinurug na ya binasa na ta 
lebru na Dyos. A tentu en magtugut ta dalan, 
sage basan na hapa ya lebru na kapye na 
magtangit, a "Ahu, anu mina kwan ku, Afu, te 
maburungak na," kunna. 

A gafu ta kumanen nagtoli ya tolayen ta 
bali na. A nelemad na mina ya burung na ta anak 
na kiden, ammi "Anu madamdam ka, Amang," kunda. 
A gafu ta kumanen, nebar na ya ngamin na burung 
na tekid. "A on, anak ku, mazigatanak gafu ta 
madammat hapa ya kinalupik," kunna. "A maburung 
ak hapa te gafu ta binasak ta lebruken. A ta 
kuman na maawatan ku, am awetam pagtugutan ya 
ili tarn sin a mekabat kitam sangaw ta dulay nga 
dumatang," kunna tekid. "Mappya ta apagan ku 
mantu ya pagalitan tarn nga lugar, te 
masungradan kan sangaw ya ili tarn sin." 

Nagpaka-lat kid ta bida na dama da. Aweda 
kurugan ya bida na, te pahig da hud la ta 
maguyung. "E ka magidda, Amang, te magtakit ka 
de, e ka masidug talo am magmappya kan sangaw 
ta lakwat," kunda, te hiklam na. 





Ammi awena makasidug, te nagbalbal i ttag la 
ta agiddan na en, a makatangtangi t . Ta 
lalakwat, enda inita ya dama da en, "Umanu ka, 
Amang," kunda. A "Pake magpanganatak na," kunna 
tekid. A ibar na mina ha ya binida na en tekid 
ta kahabi, ammi aweda la dangdangagan. 

Nekakatawa da hud la te aweda kurugan. A 
pagsasitangan da la ya dama da en gafu ta 
kurugan na ya lebru na en. Inattaman na dama da 
ya pangdugim na anak na kiden tentu addet ta 
nabayag na araw, a sangaw nakimallak, "Ay Afu, 
pakomam ya kahulung ku kiden sin te aweda amu 
ya kurug. A ibar mu teyak hapa, Afu, te awek 
amu am anu kwan ku mina. Ituldumak, Afu," kun 
na tolayen. 

A gafu ta awena amu ya uray na Namaratu, a 
nagpatotoli la ta bangkag na en makimalmallak. 
A nagbasa hapa ammi intu dulay te kuman na 
dumamdammat la ya kinalupi na en ta bari na, 
anna madamdam ya nonot na magbasa. "Anu raina ya 
kwan ku Afu, petta mekerutan kami," kunna, "te 
magbilag kami mina am amuk ya pagbilagammi , " 
kunna. 



A sangaw ta tarinap ni Hwan , a itta hapa 
kan ya mesimmun na tolayen ta tangngan na 
dalan, a i Mister Mangituldu ya ngagan na kan. 
"Anu magtangit ka, Kofun," kun ni Mangituldu ta 
tolayen. "A onay, Ser, te binasak ta isin, 
lebru in, ta masi kami sangaw am magyan kami 
sin. A yen ta maburungak na. Itta kan ya 
mangpa-gang sangaw ta ili mi sin," kunna. A ya 
netabbag ni Mangituldu, "Anum mahigal masi, 
Kofun? Te gagangay ta masi sangaw ngamin 
tolay," kunna. "Amuk, Ama, ammi magtalawak masi 
te gafu ta itta in ta addag kin, talo am 
gergeran nak ta unnan na tanam addet ta 
Impiyerno, te sempre pake madammat ya 
kinalupikin a awek amu azin. Awek mina magtalaw 
am awa yen," kun na tolayen. 



A ya tabbag na hapa ni Mangituldu, "Am 
kumanen maburung ka, awem magyan sina," kunna. 
A gafu ta kumanen neatad ni Mangituldu tentu ya 
mapa na, a binasa na tolayen ya uhohug ta mapa 
en, 

■Lillikammuy mina ya panglavvu na 
Namaratu nga dumatang sangaw, 1 
kunna. (Matyo 3:7) 

A tentu en nagbasa ta isina, a pinohutan na, 
"Had mina ya paglillikan ku?" 

A netuldu ni Mangituldu ya lugar ta 
laromadan na bilagewan. "Awem hud maita ya 
alaasang na ruwanganewan? A itta ya ngagan na a 
"Ruwangan nga Hat," kunna. "Awan, awek maita, 
Ama," kun na tolayen. "A awera hud maita ya 
hilag na ewan?" kunna ha. "Ay on, itta ya kuman 
na hilag aassang, maitak na," kun na tolayen. 
"Intu, Kofun, awem magkillu te matunungewan la 
ya angem. E ka la magtoktok sangaw ta 
ruwanganewan a itta ya mangibar sangaw teko am 
anum mina," kunna. 

Nagtoli bit ya tolayen ta bali na te enna 
tolin mina ya anak na anna atawa na. Ammi aweda 
ikayat hapa ya dumagdag tentu. "Awem magtugut, 
Amang," kunda magtangit. Ammi nagtugut hala, a 
nebar na ta, "Mappya, anak ku, ta apagan ku 
sangaw ya Magnayun Angat nga binasak ta Lebru 
en," kunna tekid. A gafu ta kumanen awena 
magliplipay te tinugutan na kid la bit ikid na 
ili na en, inange na ya dalan nepeta ni 
Mangituldu tentu. 

A gafu ta pahig na karoba na kiden ta 
maguyung ya tolayen, a enda gihawan. A nengagan 
da hapa ta Mangurug, te kurugan na ya binasa na 
ta lebru na Dyos. A nagkakatawa ya kadwan, a 
inayagan da hapa i Mangurug petta magtoli, a 
tatalawan da mina hapa, ammi awena kid 
dangdangagan . A gafu ta kumanen itta para ya 
duwa kiden dumagdag. E kid kan mangipersa tentu 
ta pagtoli na. I Mister Bozi ya ngagan na 
takday a i Mister Malalab ya ngagan na kahulun 
na en. 

Inakkawan da hapa i Mangurug. A ta 
pangdatang da tentu, a "Anummuyak dagdagan," 
kun ni Mangurug tekid. "A onay r te petta 
magtoli ka mina, te dulay am kurugam ya 
lebrumina," kun na takday. "Atsi 0, dulay hud 
am lillikan tarn ya araw na datang na pagporay 
na Namaratu anna kaperdi na ili tamewan? Te 
masungradan kan sangaw, a am magyan kitam sin a 
sempre ta mekabat kitam," kunna. Ammi, "Oh, 
anummi tugutan ya ispot na ili mi ewan, te itta 
ngamin na kofummi kiden, a aweda hapa kurugan 
ta itta sangaw ya dulay," kunda tentu. 

"Maski aweda mangurug, pagtugutammuy kid 
mina, te itta ya takday na ili apagan tam. A 
hulunammuyak petta mesipat kam hapa ta ngamin 
na pagkappyanan ku, te itta ngamin sin ta Lebru 
na Namaratu," kun na tekid. A gafu ta nagimmang 
kid nagbabida a "Anu mantu ya bidan na 
lebrumina," kun ni Malalab. "A ya bidan na, 
tugutan tam ya ili ewan a nagapag kitam ta 
ispot kan na lugar nekari na Namaratu. Ispot 
kan na lutak, a mappya kan hapa ya kalutak na 
addet ta addet," kun ni Mangurug. A binasa na 
tekid. 

'Ammi ta kakurugan a intu 
karkaragatan da ya mapraappya na pagyanan 
ammi ta nagtugutan da en, te itta ta agyan 
na Namaratu ya ikayat da. A yen ya gafu na 
ta ikatalak na kid hapa, a awena mamat 
mangibar ta ikid ya tolay na kiden, a yen 
ta itta ya neparan na ta kuman na ili da. ■ 
(Hebreyu 11:21) A binasa na hapa, 

'Gafu ta anak na kitam na Namaratu a 
itta ya neparan na ta langitewan ta kwa 
tarn, a mappya te awena sangaw maperdi anna 
awena sangaw mawakay. A gafu ta pangurug 
tam hapa tentu a taronan na kitam ta 
kalalaki na, pettam kumanen a madatang tam 
sangaw ya kustu na pangikerutan na 
tekitam, te dana neparan na petta mepaita 
tekitam ta kamaozyanan na araw, 1 kunna. 
(I Pedru 1:4) 

"Itammuy yen, gafu ta anak na Namaratu ya 
mangurug kiden a itta ya neparan na ta 
langitewan ta kwa da, a mappya te awena sangaw 
maperdi anna awena sangaw mawakay," kun ni 
Mangurug tekid. "A ya mayaten na umange ten a 
ispot hapa. Yeh, basam, Iko hapa la," kun ni 
Mangurug te Bozi. "Oh awek," kunna, "te manoli 
yak na ta Naperd isyonewan, anun ku pagtugutan 
ya Ili na Naperdisyon bakawa ispot," kunna ha. 

"A Iko, Malalab," kun ni Mangurug, 
"magtoli ka hapa?" "Awan, awek magtoli, te awek 
kayat mekabat ta ili tamewan," kunna. "Enta 
mantu," kun ni Mangurug. Ammi, "Awem bit, 
Malalab," kun ni Bozi, "te itta ya ibar ku. 
Pahig ni Mangurug ta addu ya amu na ammi 
tekita, a ibar ku teko, Malalab, ta nagyan hala 
sin ya ngamin dadagkal tarn kiden a awan kad ta 
datang na dulay ta ili tamewan. Awem mina 
kurugan ya maguyungina , " kunna. "Oh awem igaged 
hapa," kun ni Malalab te Bozi, "te mappya na 
tolay, a mappya hapa te naapagan na ya lebru na 
Namaratu. Anum sangaw am angarigan ta kurug ya 
damag na en?" kunna. Ammi, "Asakayl" kun ni 
Bozi, "Makigitta kan tentu ina maguyung." 

Gaf,u ta kunna ten ya nebar ni Bozi te 
Malalab, a tumabbag hapa i Mangurug, "Awem mina 
ibar ta magtoli ka, Bozi, te hulunan na kami 
petta maitam sangaw am inya sangaw ya kakurugan 
tekitam," kunna, "Yen, dangagam, 

'A ta sangawin a ampade 
madaydayawan ya Naraaratu nga mangatad 
ta kappyanan tam, te intu hala ya 
nangtolay te Afu Hesus nga kadakalan 
na mangpastor ta tolay na kiden. A 
tinolay na hapa napegafu ta daga na 
en nga nangkustu ta bagu en pakitulag 
na Namaratu tekitam. Ampade Namaratu 
hapa ya mangpasikan tekamuy petta 
makkwa muy ya makaay-ayu tentu 
napegafu te Hesus Kristu. Ampade intu 
hapa ya madaydayawan addet ta addet. 
Amen. 1 (Hebreyu 13:20,21) 

Ammi awena nekayat. A nagtugut na hala. 

A gafu ta duduwa kid na nig Mangurug, a 
pinohutan ni Malalab ta, "Amum de ya dalan ta?" 
kunna. "Awan, awek amu, ammi itta ya nangibar 
teyak, i Mangituldu, a nepeta na teyak ya agyan 
na sasahokanen ikid na halahilag nagyan ta utun 
na en. A sangaw am nakadatang kita itta kan ya 
tolay mangibar ta dalan ta," kunna. "A on, 
mappya am kunna ten, a entanan mantu, Abe," kun 
ni Malalab. 

A sangaw ta idedap ni Hwan, a itta kan ig 
Mangurug magtugtugut kid ta lungulung. A 
magabida kid hapa a, "Pake matalakak na gafu ta 
dumagdag ka teyak. A maski amun ni Bozi ta 
gustu ya damag kin, awena ikayat kurugan." kun 
ni Mangurug te Malalab. A magbida kid a, "Abe, 
mappya de ya eyan ta en, anu ya kwan na tolay 
kiden ta iten?" kun ni Malalab. 

A sangaw gafu ta raagabida kid ta masingat, 
aweda dagdagan ya halahilagen, a netawag kid 
na. Aweda para amu ta netawag kid na, te aweda 
manonot am had ya hilagen. 

"Kurug de ya lebrumina, Abe,.." pakakin ni 
Malalab. "On, awena nagladdud na nagsuratina te 
kakurugan yan hapa," kun ni Mangurug tentu. "Te 
ibar na ta itta ya pagariyan nga awan ta addet 
na, a pake ispot na lugar. A magnayun matolay 
ya tolay kidin raakadatang ten," kunna. "A anu 
para?" kun ni Malalab. "A masasa-nay kid kan 
sangaw ta sangngat na balituk. A itta kan ya 
ga-gamit da nga furaw anna makilkilat nga iatad 
da sangaw tekid," kunna. 

A tekiden magbida ta kumanen, ka-ma kid la 
nekulzat ta dalan da en. A gafu ta magabida kid 
a aweda naita ya dalan da a nekulzat kid ta 
fuyak na alawa na alug, anna magge lumammad na 
i Mangurug gafu ta kalupi na en, te pake 
madammat. A ya ngagan na alugen, Fuyak. 

"Itam," kun ni Malalab, "awa mazigatanak 
na gafu teko. 'Itta ya talak mu, ' ta kinam am 
hulunan ta ka. Ammi am kumanin la ya angen ta a 
awan de ta addet na am awa mazigatan kita la," 
kun ni Malalab tentu. A magliplipay hapa i 
'Mangurug, "Had ya, had hud agyan na dalan ta 
en? Anu aweta nadagdagan ya dalanen petta aweta 
mina magamamangaw sin," kunna. 

Ammi te Malalab a magporay na. "Awek na!" 
kunna, "te awek mekabat teko." A alistu nagtoli 
ta gafan na en. "Magyan ka la sina," kun ni 
Malalab naglipay nagtugut. A newagak nan i 
Mangurug ta fuyaken magge malimat. 

A umange mina i Mangurug ta dammang ammi 
awenan makakabay te madammat garay ya kalupi na 
en. Kumla te itta ya tolay naita na ta 
dammangen, a "0, 0 ikallak mak 0," kunna ta 
masikan. "Yen, gafutara ya kayu in," kun na 
tolayen, te negawat na hapa te Mangurug. A ya 
nangigawaten, a i Mister Mangufun ya ngagan na. 
A nagsasitangan na bit ta, "Awem hud maita ya 
angera? Te anum hud inange ye-yan alugin, awem 
hud maita ya taletayen na batu ta tangngan na 
en?" kunna. A "Masingat garay ya bida mi, a awe 
mi nanonot ya ange mi en," kun ni Mangurug. 
"Anu hud mantu ta tatakday ka, had ya kinamen 
nga kahulum? A anu hud ya ngagan na, Aleng?" 
kun ni Mangufun. "I Malalab ya ngagan na 
kahulun ku, ammi newagak nak na." 

Nebar ni Mangufun hapa ya gafu na fuyaken 
te Mangurug. "Itta ya ngagan na fuyakina, 
Aleng, a Fuyak na Pagduwaduwa na Nonot. A awena 
malogon magmappya na lutakin yan te gagangay ta 
dulay na lutak ta bikat na dulay na ili. Hi na 
Perdisyon. Te ya danumen naggafu ta ili a yen 
ya gafu na ta itta ya dulay na fuyak ta isin 
hapa. A masapul ta yen ya dak i tan na ngamin 
magtugut ta ili na Perdisyon," kunna. 

"Am pake pinili muy ya ange muy anna awe 
na umalit na mata muy ta hilagewan a awe muy 
nekulzat sin, te itta ya batu kiden netun na 
Ari tamewan, petta awena mina mekulzat na tolay 
na kiden mangange. Gagangay ta pake malimat ya 
nonot na tolay am maduwaduwa ya nonot na. Te am 
intu la nonotan na ya liwat na anna pahig na am 
metawag na ta Dyos a malimat. A mekulzat hapa 
ya kadwan gafu ta magparayag kid. A am itta ya 
pagzigatan na kadwan a maduwaduwa hapa ya nonot 
da ange. Pake mazigat na am magalum ya Wer na 
Madamdam, te magge awena maita na batu kiden na 
taletayen, yen ta nekulzat ya kadwan ta isin, 
ammi mappya te mamaga ya lutak ta 
sasarokanewan, " kunna. 

A gafu ta kumanen, ta idedap ni Hwan, 
a itta kan i Malalab, bagu dumatang ta Hi na 
Perdisyon. Addu hapa ya ange nangdafung tentu, 
ikayat da hapa ta amu da ya nepaghulun na te 
Mangurug. A tekiden nagdangag ta bida na a itta 
ya nangibar tentu ta, "Awem mina nagtoli," 
kunna. Ammi ya kinan na kadwan, a "Mappya te 
nagtoli ka," kunda. Itta hapa ya magbida ta, 
"Agu ta maturad ka , " kunda para tentu. Ammi 
awena nagasitang ni Malalab te mamat na. 

A sangaw pake pinadpadakat nan i Mangurug. 




A sangaw ha ta idedap ni Hwan, a itta kan 
na i Mangurug magtugtugut ta dalan, a nesimmu 
na ya tolay nagbarawasi ta ispot. Magbida kid 
bit, a pahig ni Mangurug ta intu de ya kues, o 
abagado, te kuraan na addu ya amu na. I Doktor 
Masirib ya ngagan na kan, a nagyan kan ta Hi 
na Nagadal, barrio Magimmamappya . 

A gafu ta naita ni Masirib ya bannag ni 
Mangurug a "Anum agtun ya kumanina? Had hud 
eyam?" kunna. "Eyak mina ta sasahokanewan , te 
itta kan sangaw ya mangufun teyak petta maazi 
ya inagtu kin," kun ni Mangurug tentu. "Ammi 
itta de ya atawam ikid na anak mu?" kunna ha ni 
Masirib. "A onay itta ay, ammi awek kid bit 
tagopan te pake maburungak na magapag ta takwan 
na lugar mi petta awemi magyan ta Hi na 
Perdisyon," kunna. 

A gafu ta kuraanen a t inabar angan ni Doktor 
Masirib ta mappya: "Kakallak ka, Aleng. 
Kappyanam ya ibar kin teko te naitak ya addu 
tolay nagtalib ta isin ta kuman na iko, a 
kumanin hapa ya tabarang ku tekid, 'Awem sangaw 
matalak am awem iwarad ya kinalupimina , te yen 
ya gafu na ngamin burungam, te awena uray na 
Namaratu ta nonotam ya kumanina.' A ya netabbag 
ni Mangurug, "Awek amu, Doktor, am uray na 
Dyos, ammi awek amu am had kunna mina maazi ya 
itta in ta addag kin. Maski ngamin karobak 
kiden ta iliken, aweda amu azin. Yen ta itta 
yak sin, te apagan ku ya mangikerutan teyak," 
kunna. A "Inya hud ya nangibar teko ta itta ya 
mangufun sangaw teko ta dalanin yan?" kun ni 
Masirib. "A i Mangituldu ya nangibar teyak," 
kun ni Mangurug. "Atsi, dulay na tolay yana, 
awem ikatalak ya nebar na. Bakkan mina ta 
dalanin yan ya angem, te dulay. Am awenak 
kurugan ta ayanin a pake melogot ka sangaw. 

"A itamina awa fuyafuyak ya barawasim ta 
ayanin. Nekul2at ka de ta Fuyakewan? Anu e ka 
para la? Anu awem para mapa-gang? Ibar ku teko, 
Aleng, itta sangaw ya masimmum ta bannag, ikid 
na takit, ikid na bisin, ikid na lakbat, ikid 
na layus, ikid na maporay na ayyam, ikid na 
datay, ikid na kattatalawan ikid na 
mangiraromen teko. Anum kinurug ya bida ni 
Mangituldu? Amum hud am anu ya katolay na?" 
kunna te Mangurug. Ammi awena bit nagasitang ni 
Mangurug. 

Itta para ya nepohut ni Doktor Masirib 
tentu: "A ya itta en ta adag mu, a nagka-ma la 
de ta addag men teko en magbasa ta lebrumina?" 
kunna. "A on," kunna hapa ni Mangurug. 
"Itaminal Anum basan ya kumanina. Awem mina 
basan ya lebru na Namaratu am awan ka ta adal. 
Te am bakkan ka ta padi ono pastor a metawag ka 
ta bida na. A pake mapopoyung ka sangaw addet 
ta maguyung ka. Am awan ya mangituldu teko a 
bababang sangaw ya pagamamangawam, " kun ni 
Doktor Masirib. Ammi itta hapa ya tabbag ni 
Mangurug tentu, "On ay, ammi awek metawag ta 
pagbasak ta lebru na Dyos, te pake madakar anna 
kustu hapa ya nebar na. A amuk hapa ta kurug ya 
bida na. Ikayat ku apagan ya makkamu mangazi ta 
madammatin, yen la ya kapoyung kin," kunna. 

Gafu ta kumanen a, "On, on, ammi ya 
dalanina nga angem, Aleng , a pake dulay na 
dalan, a yen ya ibar ku teko ta itta ya takwan 
na dalan nga mapmappya ammi ta isina, anna itta 
ya takwan na tolay mangufun teko, petta maazi 
ya madammatina. A matalak ka sangaw te nebar ku 
teko ya gadak," kun ni Masirib. A pake matalak 
mantu i Mangurug ta bida na en, "On, Doktor 
Masirib, ikayat ku dangagan am had sin ya 
kinamina gadak," kunna. 

"Mappya, Aleng, te dangagamak. I tarn ya 
nagsinabatan na dalan ta unnanewan, kumin ta 
barrio? A ya ngagan na barrio ewan , a 
Mag immamappya . A ya Kapitan na en, a i Mister 
Dumagdag ta Lintig a pake malalaki hapa mangazi 
ta kinalupi men. Ammi am angarigan ta awan i 
Kapitanen, a itta ya anak na ta takday na bali, 
i Mister Awan-bali. A malalaki hapa mangazi ta 
kuman na inagtu mina," kun ni Doktor Masirib. 

"Yo, itam la ya bagetayewan, Aleng? A 
hulotam ya kurut na en, a ya apolu en ball ta 
taakub na a yan ya bali ni Kapitan Dumagdag ta 
Lintig," kun ni Masirib tentu. "Ay amuk na, 
eyak na, Doktor, Ser," kun ni Mangurug tentu. 
"Maski awem sangaw magtoli magyan ta Ili na 
Naperdisyon, te am uray rou, Aleng, a alapara ya 
atawam ikid na anak mu kiden ta itewan na 
Barrio Magimmamappya, a matalak kam magyan 
tewan, te awan ta dulay tewan. Mappya kan 
sangaw ya ngamin na karoba muy tewan, te aweda 
kan manguyoyung, aweda kan magtakaw, aweda kan 
uminum, aweda kan magladdud, aweda kan 
makitapil anna awan pulus tekid ya nagagtu ta 
kuman na inagtumina," kun ni Doktor Masirib. 

A tentu en nakadatang ta bagetayen a medyo 
maburung na i Mangurug te ata-nang ya 
bagetayen. Naita na hapa ya dapu na batu 
imaheway ta gagonan na dalan, a tanagay na 
raadabbray. A nagtayuk la bit nagapipilpig i 
Mangurug a imangat ta dalan. A naglingl ingat na 
hala maski masanaw anna nagudan. A sangaw 
magkilkilat kapye na magdaldalak . "Ahu, n kun na 
nonot na, "masiyak na, bulkan de ya bagetay 
inyan," kunna. Te naita na ya asok imuhet ta 
utun. A ya ngagan kan na bagetayen a Sayanay. 
Pahig ni Mangurug am madokaligan sangaw. Ikayat 
na mina ya magbilag ammi awan ta pagbilagan na . 
"Anun ku garay dangagan i Masirib? Metanamak na 
de sin," kun ni Mangurug. Kakallak hapa te 
magtalaw imunnan, anna magtalaw hapa magtoli ta 
gafan na en. Ka-ma la naita na ya tolay. Ittan 
mantu i laklakayen Mangituldu iraatakkun tentu, 
"Anu kwam sina," kunna te Mangurug. A awena 
tangadan ni Mangurug i Mangituldu, te mamat na 
anna awena amu am anu mina ya tabbag na tentu 
gafu ta takwan na dalan ya inange na. 

A ya nebar na laklakayen tentu: "Iko de ya 
naitak nga magtangit ta bikat na alad ta Hi na 
Perdisyon? A anu mantu ya ketawag mu sin?" kun 
na ha ni Mangituldu. "On, Ama f iyak ya naitamen 
ten," kunna. "Aleng, a agu ta nebarku paen teko 
ya dalan, a anum haman tumakwan," kun ni 
Mangituldu. Ammi ya tabbag ni Mangurug, "On, 
nepetam teyak ammi itta garay ya tolay nehulun 
teyak, a nebar na ta itta kan ya gadak na 
dalan, a yen ya itta yak sin magge masi ta 
laddud na," kunna. "A inya ya ngagan na 
tolayen?" kun ni Mangituldu. "I Doktor Masirib 
kan ya ngagan na, iispot ya barawasi na, agu ta 
intu yen ya malalaki en," kun ni Mangurug. 

A "anu hud ya nebar na teko?" kun ni 
Mangituldu? A 'Had eyaro Aleng,* kunna teyak, a 
nebar kun hapa. A pinohutan nak hapa am itta atawak 
ikid na anak ku kiden. A *Itta ay,* kunku, 'ammi 
awek kid la bit tagopan te raagapagak ta takwan na 
lugar mi adayu ta Hi na Perdisyon,' kunku paen." 
"A anu para ya nebar na teko?" kun ni Mangituldu. "A 
nebar na ya gadak ikid na tolayen makkamu kan 
mangazi ta kalupikin, yaga nebar na hapa ya mappya 
na barrio kan, kustu kan ya kadayu na ta Hi na 
Perdisyon, petta awe mi kan mekabbat tentu. A awek 
kan mina angen ya dalanen netuldum teyak, te dulay 
kan. A mazigatanak kan sangaw am angen ku yen, yen 

ya nebar na teyak. Ammi itammak nal pake 

kakallakak na gafu ta kinurug ku ya bida na teyak 
awa laddud ya kinurug kin, pakomaramak, Ama," kun ni 
Mangurug te laklakay Mangituldu. 

"Dangagam, Aleng, te ibasak teko ya uhohug 
na Namaratu," kunna, kapye na nebasa, 

•A masapul mantu ta pake dangagammuy 
ya uhohug na Namaratu tekamuy ta sangawin, te 
am pina-gang na ya dadagkal tam kiden gafu ta 
aweda dinangag ya nangtabarangen tekid nga 
taga lutakin, a talaga ta pake pa-gangan na 
kitam para am angarigan ta awetam dangagan ya 
mangtabarang tekitam nga naggafu ta 
langitewan,* kunna. (Hebreyu 12;25) 

"A ya takday uhohug na Namaratu, Aleng, 

•A ya matunung napegafu ta pangurug na 
teyak a yen sangaw ya matolay, ammi am 
magsunsun ta kawan na turad na a anun ku 
sangaw pakolangan,' kunna hapa na Namaratu." 
(Hebreyu 10:38) 

«*t, en nakad f n 9ag ta binasa ni Mangituldu a 

pake nagtalaw a nagtakab na ta atubang na Namaratu, "Ay 
Afu," kunna pakimallak na, "Pakomamak ay, te 
nakaliwatak teko, dakal ya liwat ku teko," kunna. Ammi 
inibbalan ni Mangituldu ya lima na en, a "Awem la 
magdamdam, Aleng, te itta hapa ya takday uhohug na ta 
isin A nagtuttud hala i Mangurug magdangag ta ibasa ni 
Mangituldu tentu: 

'Am ibosag tam hala ya liwat tarn kiden 
ta Namaratu, a pakoman na kitam hala, yaga 
baggawan na ya ngamin kadulay tam, te 
mekatalak anna matunnung ya Namaratu 
magpakoma. Nebar na Namaratu ta sa nakaliwat 
kitam tentu, a am ilemad tam ta awan ta liwat 
tam, ikwenta tam mantu ya Namaratu ta 
magtulad, te awetam haroan kinurug ya uhohug 
na en tekitara. • (I Hwan 1:9,10) 

A ya inuhohug na hapa ni Afu Hesus tentu en baqu 
lmuhet ta tanara na en, a 

•Tomas 0, ye itara ya kamat ku kiden, 
maski iparubam mina ya guramay mina tekid, 
uyadam sin la kamat mina te iparubam ta 
hakbukin (gafan na pika) . Itam mina ta awem 
parigan ya awan mangurug te mappya ta 
mangurug ka mina...arami dakdakal ya idduk na 
Namaratu ta mangurug kiden teyak te awedak 
para la naita, ' kun ni Hesus tentu. 1 
(Hwan 20:27) 

"A yen ya nonotam, Aleng, ya pangidduk na Namaratu 

teko . 

Yeh, magtayuk kan, Aleng," kun ni 
Mangituldu, "te ibar ku ya nangayayyawen teko , 
te ya kinamen Doktor Masirib a intu hapa ya 
kanayun makitapil teyak. A gustu ya ngagan na te 
addu na tolay ya naayayyaw na. Malalaki yen na 
tolay, ammi bakkan ta sirib na Namaratu ya sirib 
na. A gafu ta addu ya mappya na tarabaku na a 
yen kid ya ikatalak na ta mangikerutan tentu. 
Pahig na ta yen kid ya mangikaru ta liwat na 
petta makaange sangaw ta atubang na Namaratu. 
Awena ikatalak ya daga ni Afu Hesus nga 
nepangikaru na ta liwat tarn ta krus," kun ni 
Mangituldu, "Te, 'Anun ku ta daga ni Hesus', 
kunna garay. Pahig na ta gafu ta assang la ya 
liwat na a intu hapa la ya makamu tekid. Ammi 
awena mabalin ta tolay ya mangikaru ta liwat da 
kiden, te ya angat tarn kan ya lugar na paga na. 
A kuman na da ram i Masirib ta sirib na Namaratu 
am nepetak tentu. 

Killu mantu ya netuldu na teko, Aleng, te 
netuldu na ya takwan na dalan, te pahig na ta 
gustu hapa, ammi ya uhohug ni Afu Hesus ta 
surat , 

' Iyak la ya dalan, awan sangaw ta 
makaange ta Namaratu am bakkan la teyak 
ya angen na, 1 kunna. (Hwan 14:6) 




A ya takday tulad na a itta kan ya barrio 
na amu na, am magyan ka kan tewan a awem kan 
sangaw mekabat ta dulay. Ammi ta kakurugan itta 
ya pasim tewan. A ya takday para na 
nepangayayyaw teko a dulay kan am basam ya 
Lebru na Namaratu, te awem kan nakaadal abat ta 
padi ka ono pastor ka. Ammi awem la kurugan 
yana te ya Kahalwa na Namaratu nga nekari na 
Dama tamewan a intu ya mangituldu ta ngamin 
kiden magbasa ta uhohug na. A intu ya dinob ni 
Afu Hesus petta awan sangaw ta metawag ta 
uhohug na. A ya Lebru na Uhohug na Namaratu a 
yen ya kuman na hilag mu ta Dalan. A pake 
ibbalam mina ya uhohug na Namaratu, petta awem 
sangaw kurugan ya bida na laddud. Aweyan ni 
Mister Masirib ya Lebru na Namaratu te pabag ya 
sirib na Namaratu ta sirib na tolay. A gafu ta 
kinurug mu ya nebar na teko a matalantan kan 
dumatang ta Ruwanganewan, " kun ni Mangituldu 
tentu. 

A gafu ta uhohug ni Mangituldu a namasaddu 
ya zigu na mata ni Mangurug, a "Gustu ngarain na 
kinamina teyak Ama, anu haman ta kinuhug ku ya 
bida na en. Yen ta awek naapagan ya Dalan na 
Namaratu. Amuk na sangaw, Ama. Pake basan ku 
sangaw ya Uhohug na Namaratu petta pake masikan 
ya hilag ku ta dalan kin, H kunna. "On mina, 
Aleng, te bababang ya doban ni Satanas 
mangayayyaw ta tolay kiden nga mangurug mina ta 
Namaratu. A ya uhohug na Namaratu ya kuman na 
Kampilan hapa, Aleng, te pangabak mu ta 
mangayayyaw kiden," kunna. A gafu ta kumanen a 
netuldu ni Mangituldu ya pagtolin ni Mangurug 
ta gafan na en, petta apagan na mina ya 
Ruwanganen Hat nga itta ta Dalan na Namaratu. 
Ammi dana nakimallak i Mangurug ta Namaratu, te 
amunan ta am awan ta allak na Namaratu tentu a 
makafuy ya mata na anna malogon metawag. 

A sangaw ta pagtoli na, am itta ya naita 
ni Mangurug ta tolay makatugtugut ta kalsada 
en, awenan ikayat magsibal tekid te mapa-gang 
na, te apuradun petta am maapagan na mina ya 
Ruwangan ta Dalan na Namaratu. 

A ta datang ni Mangurug ta Ruwanganen 
Hat, a naita na ya tabla sesurat nga itta ta 
utun na sasarokanen. A ya nesurat, 

'Am Toktokam a Maukadan Hapa 1 , 
kunna. (Matyu 7:7) 

A gafu ta suraten a umange i Mangurug 
magtoktok, a alistu hapa neukadan ya litupen. A 
itta ya laklakay ta umag, a "Inya ka, Aleng, a 
anu ya kayat rau ibar ta isin," kunna, te awena 
pagdulotan ta umag, te pahig na am dulay na 
tolay i Mangurug. Ammi "Mazigatanak , Afu," kun 
ni Mangurug, "a itta yak sin te awek ikayat 
magyan ta Hi na Perdisyon, a eyak sin magapag 
ta kinan da en Lugar na Zayon, Hi na Namaratu, 
petta malillikan ku mina ya datang na pama- 
gang na Namaratu ta tolay kiden," kunna. 

A gafu ta uhohug na en a alistu pinagdulot 
na laklakayen ta uraag . A i Laklakay Mangpadulot 
kan ya ngagan na. Ammi , "Ser, Anun mak haman 
gergeran," kun ni Mangurug magliplipay . "A 
onay," kunna, "te awem hud maita ya bali ni 
Satanas ta inang-angemina? Am amu na ta itta 
kan sin a enna ka longan. Addu ya magge 
makadatang ta isin, ammi longan na kid, maski 
ta lawan na litupin. Yen ta awem mina 
magdandannam ta lawan na ruwanganin," kunna 
tentu. "A on, Ser, awek garay narikna ta itta 
ya dulay." 

A tentu en nakadulot ta bali ni 
Mangpadulot a "Matalakak na, Amang , te 
nakadulotak ta isin," kunna. A "Inya ya 
nangibar teko, Aleng, ta inangem?" kun ni 
Mangpadulot. "A laklakay Mangituldu, amum de?" 
kun ni Mangurug. "Amuk ay, te intu ya dinob na 
Namaratu mangitabar ang ta nagtammang kiden ta 
Hi en Perdisyon. A iko, Aleng, umanu hapa ya 
inang-angem?" kunna. A kumanen nebar ni 
Mangurug ya ngamin nakkwa tentu abat ta 
nepagtugut na ta ili na en. 

A "E ka sin, Aleng," kunna, "te itulduk 
teko ya angem para. Itam ya dalanina, awa 
matunung, te matunung ya pinadday na aglavun 
kiden ta idi ikid ni Afu Hesus. A matunung la 
anna ilat. Hulotam, Aleng, a itta ka sangaw ta 
bali ni Laklakay Mangipalawag , a intu sangaw ya 
mangipeta teko ta addu na pagpaka-latan , " 
kunna. A gafu ta kumanen nagtugut na ha i 
Mangurug. A ta datang na ta bali ni 
Mangipalawag, a nagtoktok na ta zingzing na en. 
A ya tagabu na en ya umange nangukad ta 
ruwanganen. "Itta de i Laklakay Mangipalawag," 
kun ni Mangurug ta tagabu na en, "te itta ya 
ibar ku tentu." A "On, awem bit," kun na tagabu 
na en. A mabaybayag ta assang itta i 
Mangipalawagen . 

"Itta yak sin, Amang , te laklakay 
Mangipadulot ya nangidob teyak," kun ni 
Mangurug. A tentu en nakaita ta barawasi ni 
Mangurug nga mansan, a "Iko de i Mangurug, te 
ya nebar ni Abe Mangufun teyak," kunna, "a 
magdulot ka la sin, Aleng, te itta ya ipaitak 
teko petta masirib ka sangaw ta sirib na 
Namaratu," kunna. A netulud na ta takday na 
silid. 

Itta kan ya letratu ta siliden, a letratu 
na tolay mangibbal ta Lebru na Namaratu. A ta 
ulu na en itta ya sangngat na nga balituk, a 
tummangad hapa ta langit, a kuman na 
tinalekudan nan hapa ya Hi na Perdisyon itta 
ta lingad na en. "Itam, Aleng, ya tolay ta 
letratu ina, itam hapa ya kammat na kiden," kun 
ni laklakay Mangipalawag. "Ay on, kuman na itta 
ya piglat na," kun ni Mangurug. "On, gafan na 
lansa, Aleng. A ya tolayina a itta ya 
pakapangwa na nga manguli ta nonot na tolay, 
petta mauli kid meanak. A ya ili ta lingad na 
en ikid na sangngat na nga balituk, a yen kid 
ya mangipasikkal ta itta sangaw ya iatad na 
Namaratu na sagolyat ta ngamin kiden magtalekud 
ta isin na ili. A nonotam mina ya keangar iganin 
yana," kun ni Mangipalawag. 

A sangaw a "Dumagdag ka teyak, Aleng, te 
itta para ya takday ipaitak teko," kunna ha. A 
dimagdag na addet ta kadakalan na umag na bali. 
Intu dulay te awena nakarkaredan, addu ya laffu 
ta ngamin tabla na, bangku na, ikid na ngamin 
na kurtina na kiden. Inayagan ni Mangipalawag 
ya tagabu magkared. Tentu en mamegafu magkared, 
Abel ta maubar na ya laffu ta utun a magge 
masindal i Mangurug te roasingrup na ya laffu 
kidenl A "Awem bit, awem bit, te isaned muy bit 
ya danum ta tabla ina kapye muy kahedan," kun 
ni Mangipalawag ta takday tagabu mangibbal ta 
danum. A gafu ta kumanen i sibug na ya danum a 
malogon na maazi ya laffu en te gafu ta 
danumen. 

"A anu panaw ya kebalinan na 
keangariganina?" kun ni Mangurug. "A ibar ku," 
kun ni Mangipalawag, "A te ya dakalen silid ta 
isin umag na bali, a keangarigan na nonot na 
tolay. A ya laffu kidina, a keangarigan na 
liwat na kiden matapang ta umag na bari na. A 
ya tagabu magkared ta damo, a yen ya 
keangarigan na mangikatalak ta Lintig ni Moses, 
te pahig na ta maazi ya liwat na tolay am kwan 
na ya lintig, ammi awan haman, te mabagnat ya 
kadulay na. Ammi ya tagabu en ange mangisaned 
ta danumen, a keangarigan na mangisaned ta 
mappya en damag ni Hesus. Masiksikan ya Uhohug 
ni Hesus ammi ta liwat tam kiden, a abakan na 
ya liwat ta nonot tam, petta kustu ya 
nepagbaggaw na nonot tam petta pagyanan na 
Namaratu." "Ay on," kun ni Mangurug. 

A sangaw ta idedap ni Hwan, a ittan ha kan 
i Mangipalawag ikid ni Mangurug ta takday na 
silid. A isihib dan ya uraag na en. A itta hapa 
kan ya duwa na abbing ta umag , ammi aweda 
marikna ta itta ya mangisihib tekid. Matalak ya 
mukat na takday ammi umasugyab ya mukat na wagi 
na en. A gafu ta kumanen a, "Anu panaw kuman na 
malussaw ya alaabbingina te umasugyab haman," 
kun ni Mangurug te Mangipalawag. "A on," kun ni 
Mangipalawag, "te awena kan maindagan ya 
inadang na ta dadagkal na kiden. A ikayat na ta 
alapan na ta ayanin. A i Pakolangan kan ya 
ngagan na alaabbingina. Ammi ya kaka na en, a i 
Magaindag ya ngagan na, te ikayat na hala 
indagan ya araw na pangatad na dadagkal da 
kiden tentu," kunna. 

Ammi sangaw itta kan ya tolay umange ta 
atubang ni Pakolangan, a neburud na hapa ya 
addu na pirak tentu. A pake matalak na, a 
nekakatawa nan ya kaka na en, kapye na sa 
inakut ya pirak na en. Tentu en nakaakut ta 
pirak na en a limattog na. Ammi intu dulay te 
nabayag ta assang a nagtoli a malussaw ha. Awan 
kan na ya pirak na te ginastu nan, a nawakay ya 
kadwan, a tinakaw da ya kadwan, yaga ngi-ngis 
na hapa ya barawasi na en. 

"Ahu!" kun ni Mangurug te Mangipalawag , 
"Anu panaw ya keangarigan na duwa inen kid?" 
kunna. "A ibar ku ay," kun ni Mangipalawag, "I 
Pakolanganina, intu ya keangarigan na kadwan 
kiden tolay, te intu la nonotan da ya kappyanan 
na bari da, ikid na kaddu na kwa da, a aweda 
nonotan am anu sangaw ya kasasaad na kahalwa 
da. Apagan da mina ya kappyanan da, ammi ikayat 
da ta mabasug kid ta isin na paglelehut, maski 
awan ta kwa da sangaw ta lugar na Namaratu. 
Ammi te Magaindagina, a intu ya keangarigan na 
tolay kiden matalak magindag ta uray na 
Namaratu, te amuda ta itta hala sangaw ya 
magnayun na ba-nang nga nekari na Namaratu 
tekid. Ikatalak da ya uhohug na ta itta ya 
talak da sangaw. A gustu hapa ya keangarigan 
kidina te itta sangaw ya araw na pagtugut na 
ngamin na ba-nang na tolay ta utun na lutak. 
Maski am gagafutan da, lumitap la," kunna. 

A nagtugut kid kan na ta siliden, te itta 
ya takday ipeta ni Mangipalawag te Mangurug. E 
kid ta agyan na tolayen mangpaazap mina ta 
afuy. Itta ya afuyen ta fun na alad na batu, 
ammi maski addu hapa ya lata na danum nga 
neburud na tolay en ta agyan na afuyen, awenan 
maazap. "Anu panaw awena masassab ya afuyina?" 
kun ni Mangurug. "A ibar ku ay," kun ni 
Mangipalawag, "A ya tolayina ya keangarigan ni 
Satanas. A ya afuyina hapa ya keangarigan na 
pangurug na tolay kiden nga pinagsikan na 
Namaratu. Kuga ikayat ni Satanas ta maazap mina 
ya pangurug na tolay kiden ta uhohug na 
Namaratu anna masanawan ya pakimallak da, ammi 
maski ngamin na tarabaku na mangpaazap, a kumla 
te dumakal la ya pangurug da gafu ta allak na 
Dyos. Ammi e ka sin, Aleng, te ipetak teko ya 
gafu na awena masassab," kunna. 



- 43 - 




Ume kid kan na ta llngad na aladen na 
batu, a itta ya tolay ta lingad mangiburud ta 
gas ta addun na batu kidina. A "Itam, Aleng, ya 
tolayina, intu ya keangarigan ni Afu Hesus. A 
maski itta ya tarabaku ni Satanas ta lawan, 
petta masanawan mina ya pakimallak da anna 
pangurug da, itta hapa ya tarabaku ni Hesus ta 
lingad ta umag na nonot, petta dumakal la 
dumakal ya pangurug na tolay na kiden. A 
nonotam, Aleng, masmasikan ya pakapangwa ni 
Hesus ikid na allak na ammi te Satanas petta 
ikitam ya mangabak am magyan kitam te Hesus. 
Yen ta masdaawan ya tolay kiden am maita da ya 
tolay mangurug ta Namaratu, maski mazigatan. Te 
maski mazigatan kid, aweda talekudan ya 
Namaratu da. Maski am itta mangigaged tekid, 
itta ya marikna da ta itta i Hesus ta umag da, 
mangidduk, mangufun tekid petta magdulot sangaw 
ya piano na Namaratu tekid. 

Nagtugut ha ig Mangurug, te netulud ni 
Mangipalawag ta agyan na ispot na ruwangan. 
Itta appat na gwardya ta atubang na ruwanganen. 
A ta bikat na hapa itta ya nagtuttud magsurat 
ta lamesa na en. Itta kan ya lebru na, a isurat 
na kan ya ngagan na ngamin tolay makasarok ta 
sasahokanen. A itta hapa ya addu na tolay 
nangkalihung ta ruwanganen. Ikayat da mina 
simarok ammi magtalaw kid kan ta raaggwardya 
kiden. A itta hapa ya ispot na palasiyo ta 
unnan na ruwanganen, a mapannu hapa ta tolay 
nagbarawasi ta kanilad. Itan da mirta am inya 
sangaw ya maturad ta tolay kiden mayat magdulot 
tekid, ta palasiyo en. 

A kuman na awan ta maturad la bit, ammi a 
sangaw itta ya tolay umange ta lamesa ha 
magsuraten, "Listam ha en, Amang, ngagan kin, 
te eyak paruban," kunna pa en. A nagtaddung la 
bit ta landuk, a ginafut nan ya kampilan na, a 
magbilag na magkattab ta agyan na maggwardya 
kiden. Magkakattab kid, a addu hapa ya bigad 
da, a nagarut hapa ya daga da, ammi maski kunna 
ten, a nakasarok ya tolayen maturad. Tentu en 
nakasarok a magpapalakpak ya tolay kiden, kapye 
da magagirawa ta umag na palasiyo nga bali na 
Namaratu ewan. 

A ta datang na tekid, sa matalak kid 
magkakansyon , a masikan hapa ya kansyon da: 

"Umange kitanan sin, te magdayaw 
kitam ta Dafu tarn, 

a awem la nonotan ya barimen 
te magdayaw ka la, 

manguyad kitam hapa a magdayaw 
kitam ta Dafu tarn Hesus. 

Hesus Kristu, dayawan tam 0!" 
pakakin kid. 

Yen hapa ya kansyon da gafu ta matalak kid 
ta Namaratu. A sangaw, "E ka sin, e ka sin," 
kun da ta maturaden, "te iko ya nangabak, itta 
ya sagolyat mu sin," kun da tentu. A umange 
hapa nangalap ta kagitta da en kanilad na ga- 
gamit. A ya uhohug hapa ni Mangurug te 
Mangipalawag, "Pake amuk na ya keangar iganina , 
maski awem ibar teyak. A yen ta e yak na, te 
magdulotak na ta eyan kin," kunna. 

On magdulot ka sangaw, Aleng, ammi itta para ya 
takday na keangarigan ipetak mina teko kapyem magtugut. 
A irae kid ta takday na silid a pake nasugiram. A 
simarok kid na, awan kad ta hilag ta siliden. A sangaw 
napenara ya mata da ta sugiram na, a naita da ya tolay 
imatuttud la ta umag na agbaludan nga balayang. A pake 
madamdam hapa ya mukat na en. "Anu kawagan na ta itta 
sin ya tolayin? te pake madamdam hapa anna magtangit?" 
kun ni Mangurug ianannisat te Mangipalawag. "Mappya, 
Aleng ta pohutam tentu am anu ya gafu na," kunna. 

Gafu ta kumanen imabikan i Mangurug nakibida ta 
nefukuken, "Anu ya ngagam 0," kunna bit. "A i Mister 
Sayang ya ngagan kin, w kunna te Mangurug, "Te pahig ku 
ta itta yak ta dalan kumin ta Hi na Namaratu, ammi 
netawagak na, te awek garay maibbatan ya pagliwatan ku. 
A dinob na Namaratu ya mangtabarang teyak a awek kid 
kukurugan. Am maitak ya mangtabarang teyak a gagamang 
ku ta papasin ku kid na. Kumanin la kumanin addet ta 
awan magbalin ta kuman na landuk ya bangbang ku. A ta 
ayanin a awena makababawi na nonot kin maski magtalawak 
ta Infiyerno. Masalinan na garay ya bangbang ku kiden 
ta ngahal na Namaratu. Yan ta ibar ku teko, Aleng, ta 
awemak parigan te awan na ta amuk ta mangikehutan para 
teyak," kun ni Lakay Sayang. 



"Ahul" kun ni Mangurug te Mangipalawag , 
"Am kumanen ya itta ta nonot, awetam mina 
manimbangag am itta ya uhohug na Namaratu 
tekitam talo am magbalin ta landuk ya bangbang 
tam anna nonot tarn petta awetam makababawi. 
Awek kaliwatan yan na keangarigan te mahigalak 
na. Kakallak i Mister Sayangina," kun ni 
Mangurug. "On, ammi entanan, Aleng," kun ni 
Mangipalawag, "te itta para ya takday 
keangarigan manonot ku." A e kid ta takday na 
silid pagiddan na tolay bagu nahukal. Tentu en 
imivwat, a nagbarawasi hapa ammi magapipilpig 
ya bari na. "Anun na magapipilpig 0?, te awena 
haman masanaw na araw inyan?" kun ni Mangurug 
te Mangipalawag. A "Awem hud amu Aleng ta intu 
ya laklakay ngagan na Awan-Mepar an? E ka sin te 
dangagam ya bida na, Aleng." A ime kid ta bikat 
na in, a i Mangipalawag ya nangpohut tentu, 
"Ibar mu bit tekami , Ute, am anu ya gafu na 
pagapipilpig min," kunna. "A on, ibar ku ay," 
kunna, "te itta ya akattatalawan na tarinap 
ku," kunna. 




S 

"A naitak kan ta nagngisit ya langitewan, a 
nagkilkilat, nagdaldalak. A tangadan ku hapa a naitak 
ya nagtuttud ta bangku na kulam, a itta hapa ya meribu 
na anghel kidin. Itta hapa ya ngahal mangibar ta 
mas i kan: 'Ikamuy nasi, imivwat kam, te e kam sin 
magdangag ta disisyon na KwesI ' kunna kan. A tentu en 
magsitang ta isina, a naitak ya tanam kiden ta ngamin 
paglelehut, a maukadan kid na. Ka-ma la itta ya tolay 
kiden imuhet ta tanam da pase ya netanam kiden ta 
bebay. A itta ya matalak ta mukat da a itta hapa ya 
magtalaw, itta hapa ya maporay ta mukat da, a itta hapa 
ya madamdam. Ammi gafu ta uhohug na nagtuttuden ta 
kulam, naitak hapa ya kuman na nesurat ni Hwan ta 
Nagmatakaren tentu, te 

' ... ya nagpasi kiden, ngamin ata-nang 
pase alinnak, a gitayukan kid ta atubang na 
imatuttuden ta furaw na agtuttudan, te ya 
ngamin kiden nagpasi ta bebay pase lutak a sa 
imuhet kid ta tanam da kiden. A sangaw 
naukadan ya lebru kiden nga nakesuratan na 
ngamin kiden tinarabaku na nagpasi kiden ta 
katolay da en. A naukadan hapa ya takday para 
na lebru, ya lebru na matolay kiden. A gafu 
ta lebru kiden a yen ya pakaitan ta 
tinarabaku na tagtakday tekid, petta amu na 
Namaratu am anu sangaw ya pama-gang na tekid. 
A ya ngamin kiden awan ta ngagan ta lebru na 
matolay kiden a sa mewarad kid ta alugen nga 
afuy. Ya alugen nga afuy a yen ya mekaduwa na 
pasi, te yen ya kewaradan na nagpasi kiden 
nga maggafu ta tanam kiden. ■ 
(Nagmatakar 20:12-15) 

"A sangaw naggullak ya lutak ta agyan na 
takkik a itta ya kuraan na tabur na anwang, 
naggwag hapa , a magaasok, umaalzub ya afuy na. 
Agu ta ittan ya araw na Kamaozyanan nga 
pama-gang na Namaratu ewan. A nahukalak na, yen 
ta magapipi Ipigak na, te awena neparan na 
kahalwak ta Namaratu," kun na nagtar inapen . 

Nagtugut hapa ig Mangurug ammi netug na ta 
mappya ta nonot na ya keangarigan kiden naita 
na. A "Awem kaliwatan, Aleng, ya ngamin 
nepaitak teko," kun na laklakayen Mangipalawag 
tentu. "Mehulun hapa teko, Aleng, ya Kahalwa na 
Namaratu, a dangagam ya ituldu na anna basam 
hapa ya uhohug na ta lebrumina," kunna. "On 
Ama, e yak na mantu, a Namaratu hapa ya makkamu 
teko," kunna, a nagtugut na te adayu para ya 
datangan na en. 

A sangaw ta idedap ni Hwan Bunyan, naita 
na ha kan i Mangurugen. A ta dalanen nga 
hinulot na, itta hapa ya alad na batu. A itta 
ya surat ta utun na aladin yens "Ya Alad na 
Pangikerutan na Namaratu" kun na suraten. Tentu 
en nangbasa, i Mangurug, ta suraten a mamegafu 
magbilag te namnamaan na ta abikan na ya 
raangazi ta dammat na. A gimon ta bagetay awan 
ta kakayu, a naita na ya dakal na arigi 
nehuhugtuk, itta hapa ya nepabag ta utun na en, 
te krus haman. 

"Ay, intu de ya Krus ni Afu, kinan da," 
kun na nonot na. A tentu en maggimmang ta fun 
na krus, ka-ma la nahunnak na ya kalupi na en, 
a nagdokalig hapa ta rukeb, kapye na nahunnak 
ta avut na tanam. "Anu kuman na metanam na ya 
kalupiken," kunna ha na nonot na en matalakan. 
"Anu panaw, gafu ta naitak ya Krus ni Afu ta 
raappya, a malologan maazi ya inagtukin?" A 
nagsaddu hapa ya zigu na mata na gafu ta pake 
iddukan ni Hesus. 

A kuroan na awan ta addet na talak na te 
malalampaw na ya bari na, anna awan na ya 
burung na gafu ta addu na liwat na, a dinayawan 
na hapa ya Dafu na en, 

"Iko, Afu Hesus ya malmalalaki ammi ta 
ngamin te iko ya nakaazi ta kinalupikin nga 
liwat ku. Amuk na, Afu, ya sikan na dagam 
nangikaru anna nangbaggaw ta nonot ku. Nauli na 
ya nonot ku anna amuk na ta pinakomanak na ya 
Damaraen Namaratu, gafu ta pasimen ta Krus, te 
matakit teko nangikaru ta tolay kiden. Yen ta 
dayawan ta ka, Afu Hesus. Iko la ya Dyos ku 
anna iatad ku teko ya barik te pinagam haman. 
Awek na ta kwa ni Satanas. 

A Amang Namaratu, ikatalak ku ya uhohug 
mu, ta nesurat ya ngagan ku ta lebrumewan. 
Nebar mu hapa ta itta yak na ta lugar na pake 
anakmen wagi ni Afu Hesus, gafu ta kurugan ku 
ya uhohug mu. Ikatalak ku hapa ta neatad mu 
teyak ya Magnayun Angat, petta magnayunak ta 
balimen. Ikatalak ku hapa ya uhohug mu ta itta 
ya Kahalwam, kahahaw magyan teyak mangufun lkid 
na mangituldu teyak. A gafu ta kumanen, Afu, 
pake matalakak na teko anna malalampaw na ya 
barik umahat teko. A kwamak, Afu, adet ta araw 
na pasik," kun na pakimallak na. 

Tentu en nagtayuk nagtangit a ka-ma la 
itta ya tallu kiden nagbarawasi ta kanilad. "0 
ey," kunda, "Itta kan, Aleng, a Dyos makkamu 
teko," kun da. A ya bida na takday, "Sa 
pinakoman na Dyos ya liwat mu, Aleng." A gafu 
ta mansan ya barawasi na en, a inazi na 
takdayen a neatad na tentu ya bagu anna furaw 
na barawasi. A ya takday na kaniladen, a 
nesurat nan hapa ya marka ta mukat ni Mangurug 
ammi Dyos la kan ya nakaita ta isin na marka. A 
neatad na hapa tentu ya papel ikid na tulblk, 
M Ye alapam yan kid," kunna, "Basam am 
makatugtugut ka ta dalan. A ipaitam ta magtaron 
kiden am makadatang ka sangaw ta Hi na Ari 
tamen," kunna. "Ara mantu, magtugut kan," kunda 
hapa tentu. 

Nagbilag hapa ay, te pake natalakan na ta 
mappya te malalampaw na ya bari na. A nekansyon 
na ta dalan ya pangdayaw na anna na talak na ta 
Dyos. 

"Am itta ya pagzigat mu, o itta la daradam mu, 

awem la ya balat mu, gafu ta kapoyung mu. 
Afu Dyos la ya makkamu, mangibalat, 
mangikerutan . 

Indagam bit ya Araw na, pa-gangan na ya 
dulay . 

Makimallak ka la tentu, gafu ta kapoyung mu, 
Dyos la ya makkamu teko, te kengan na 
ya kwa na," pakakin na. 

A ta idedap ni Hwan ha naita na kan 1 Mangurug 
dumadagut ta bagetay, a sangaw nagimmang na te naita na 
ya tallu kiden. A nasidug kid. Nasidug kid kad ta 
pangpang na dalanen a magge kid madokalig ta pingit. Te 
agibatadan na bagetay ngagan na Arawin- Magdangag-Ka, 
ammi nabalud ya takki da. A hinukal na kid mina ni 
Mangurug. A ya ngagan kan na takday, i Mister Dambel, a 
ya takday i Mister Talakag, a ya takday hapa i Mister 
Hamhama. "0, mahukal kanan 0," kun ni Mangurug tekid. 
"Te azin ku bit ya galut na takki muy kidina petta 
awemuy magyan ta isin pingit na bagetay, te dulay. 
Awemmuy amu am madabbray sangaw ya utum muyina, yaga 
awemmuy amu am kanu ya ange na leon sin, magkakan ta 
tolay," kun ni Mangurug tekid. A binasa na ya surat, 

'A kumanen hapa magparan kam mina 
petta awena kam sangaw madukmaran na 
katapil muyen Satanas, te makatugtugut la 
magapag ta dukmaran na ta kuman na maguyung 
na atu. ' (I Pedro 5:8) 

'"Ta sangawin na araw, am itta ya 
uhohugan na Namaratu tekamuy a awemuy la 
maningbangngag, ■ kunna ta surat na en, 
petta mesipat sangaw ya mayaten mesipat. ' 
{Hebreyu 4:8) 

"Oh, itta hud ya dulay sin, baybayam ya takki mi 
kiden, te ikami hapala sangaw ya makamu sin. Awena kami 
pakolangan, " kunda, kapye da nagbalittag a masidug kid 
ha. A gafu ta kumanen nagtugutan na kid na ni Mangurug 
te aweda kurugan ya bida na en. Awena mabaybayag ta 
assang itta ya "Ribbung" kumin. A naglippay hapa i 
Mangurug, "Ay e, anu aweda garay naita ya dulay ta 
agyan da en," kun na nonot ni Mangurug, te nadabbray na 
hamampa ya lutak ta agyan da en, a timulu hapa ya laffu 
na ta utun. * 2 

A aangaw a nesimmu na ha ya duwa na tolay 
imunek ta alad na batu ta hebing na dalan. A 
naglattu kid na ta lutaken, raakatugtugut kid 
hapa nehulun te Mangurug. A nagbabida kid na. 

Had nagafummuy , " kun ni Mangurug tekid. A, 
"Nagafu karai ten, Barrio Masikwatan. Airnni 
apagam mi ya kinan da en ispot na ili am itta, 
te itta kan ta addet na dalanin yan. Talo am 
maba-nang kami hapa sangaw ten," kunda. A ya 
ngagan kan na takday i Mister Naayayyaw, a i 
Mister Maguray ya ngagan na kahulun na en. 

Ammi ya netabbag na hapa ni Mangurug 
tekid, "Am intu ikayat muy umange ta Ili na 
Dafutam ewan, anummuy biga unekan ya alad na 
batu? Pade awa itta ya ruwangan na dalanina 

etta awemuy magliwat ta lintig na Aritamewan. 

wemuy hud naamu ya lintig na Dyos, 

•Kakurugan ya kinan ku tekamuy, am 
ange mina ya tulisan magtakaw ta kalneru, 
awena angen ya sasarokan na agipafunan na 
kalneru kiden, te apagan na ya takwan na 

unekan na iyak ya sasarokan, a maski 

am inya ya mayat simarok teyak a 
mekerutan, a alawa sangaw ya 
pagbalabalittagan na, a makaapag hapa ta 
magserbi tentu. Yen la ya iange na tulisan 
petta magtakaw ikid na magpapasi ikid na 
magperdi , . . . • kunna. (Hwan 10:1) 

"Awemuy de nagsibal ta krus? A mappya am 
magtoli kam ta gafan muyen petta ilista da raina 
ya ngagammuy kapye muy sangaw ange ta ili na. 
Talaga ta awena kam pasahokan sangaw am 
dumatang kam, te awan ta marka ta mukat muy," 
kun ni Mangurug tekid. Ammi nekakatawa da hud 
la, a ibar da ta "Inange mi ya gadaken, yen ya 
amumi na inange. Te yen ya gagangay mi ngamin 
taga Barrio Masikwatan, te pake adayu garay ya 
kinamen Ruwanganen ikid na Krus," kun da. A 
magbida kid para, "A ta uray mu, Mangurug, a ya 
Ruwangan na Tlat ya ikayat mu, ammi intu hala 
ngamin, dalan mi ikid na dalan men, te bakkan 
ta takday la ya dalan ta Dyos. Awa sa dumatang 
kitam ngamin tolay ta Kamaozyanan na Ahaw," 
kunda. "Onay, ta uray muy," kun ni Mangurug, 
"ammi had kukunna sangaw makadatang na tolay 
awan mangurug ta bilin na Dafutam ewan? A 
iyakin, a intu dagdagan ku ya bilin na, ammi 
tekamuy intu dagdagammuy ya nonot muy hapala. A 
ikwenta na kam sangaw na Dafu tam ta tulisan 
muy," kun ni Mangurug tekid. "Atsi 0, atsi O," 
kunda, "Angem hapala ya ikayat mina nga angem, 
te angemi hapala ya ikayat mi angen," kun da. 

Tekiden nagkahulun nig Mangurug a ka-ma 
kid la makitapil tentu. Pohutan da hapa am had 
nangalapan na ta paraiming na en. "A neatad na 
teyak na itta kiden ta fun na krusewan. Awena 
kustu na takwan na barawasi, am awena naggafu 
tekid," kun ni Mangurug. Ammi ya itabbag da 
hapa, "Kakurugan hud ya kinamina tekami? Awa 
nagdakat ya barawasimina ammi ta paraiming mi 
in, a itam ya botas mi in, awa iispot ammi ta 
botas mina," kunda hud la te Mangurug. A medyo 
nakaporay i Mangurug ta bida da, "Onay, ammi ya 
paraiming kin a neatad na kan na Dafutamewan, 
petta amu dak sangaw am makadatangak ta ili na. 
A ya takday hapa na ibar ku , tekamuy, itta hapa 
ya marka sinurat da ta mukat kin teyaken 
nagsibal ta krusewan, ammi tekamuy a awemuy 
nagsibal ten. Itta hapa ya tulbik ikid na papel 
ku nga naperman, nagafu tekid, a yen ya iatad 
ku sangaw am makadatangak ten. Awan de ta 
kumanen tekamuy te awemuy inange ya Sasahokan 
nga Ilat," kunna. A aweda nagasitang, ammi 
nekakatawa da hud la. 

A sangaw sa dumatang kid ta fun na bagetay 
ngagan na Mazigat. A ta rukeb nga dalanen 
gadak, itta ya lattak na danum. A itta hapa ya 
tallu na nagsinabatan na dalan ta akban na en. 
A ya takday, kumin na ta daya, ya takday kumin 
na ta lod , itta hapa ya gadaken. A ya gadaken a 
pake gon , ammi ya duwa kiden dalan naglehut ta 
fun na bagetayen, a kuman na iispot kid. A 
sangaw uminum bit i Mangurug ta lattaken. A 
narikna na ta itta ya pake pagsikan na bari na 
gafu ta iminum ta lattaken. A matalakan na te 
allak na Dyos tentu. "Maski gon ya dalankin 
itta mantu ya sikan ku naggafu teko, magyamanak 
teko, Afu," kunna. 

Ammi ta duwa kiden, aweda ikayat dumagdag 
te Mangurug te pake gon ya ange na en. A dulay 
te mamegafu kid na magkatapil ta akban a 
naggungay kid na. A i Mister Naayayyaw, 
nagpalalammadan a i Mister Maguray nagtaglod. A 
Nagdisgrasya ya ngagan kan na dalanen pinili ni 
Naayayyaw, a kustu hapa yen na ngagan na dalanen 
te netumpap i Laddud ta hiklam, a naposuk na 
hapa ta avuten nga itta na ulag na, a nasin 
ten. A ya dalanen pinili ni Maguray, a Mapoyung 
kan ya ngagan na, a kustu hapa yen na ngagan na 
te magpakikillu ta umag na talun addet ta 
netawag i Maguray ten, a nasin ta bisin na ikid 
na gattang na. 

A sangaw ta dedap ni Hwan, naita na kan i 
Mangurug ta iten ta gonen, a raalelewat na 
magtugut te pake nabannag na. A ginafut na ya 
kalakayu kiden petta gergeran na ya bari na ta 
utun. A sangaw ta abak na dalan ta utun a itta 
ya kuraan na "wet ingsyid" . Yen kan ya 
pagibannagan na tolay kiden magtalib. Umatuttud 
la bit sin i Mangurug, a basan na mina ya surat 
na en, ammi madapdap na, a piga la masidug la 
ten. Tentu en masidug nahunnak ya papel na en a 
nepayad na paddad. 

A gafu ta nasidug ta nabayag itta ya 
dinob na Namaratu manghukal tentu, "0 ey, awem 
matalakag, Aleng," kun na ngahalen, " te nonotam 
mina ya kalaba kiden. Malalaki kid te aweda 
magsibsibal ta angen da," kunna te Mangurug. 
"Ha? Ha?" kun ni Mangurug mahukal, ammi awan ta 
naita na ta tolay. A nagalistu nagtayuk, a 
nagtugut na, ammi magge fuhab na. A sangaw 
ittan ta utun na bagetay. 

Tentu en nangisihib ta dammang na 
agtaltalonan, a naita na hapa ya duwa kiden 
diroatang nagbilag. "Anumuy magtoli sin," kun ni 
Mangurug tekid, "Had hud ya eyammuy, itta de ya 
netalaw muy?" Te nagbilag kid a gumahgahalang 
hapa ya raata da. "Inya kam," kunna ha. "0 pahig 
mi ta itta ya mappya na lugar ta unnanen, ammi 
awan de, te pake dulay hapa ya itta ten," kun 
da. A i Mister Pahig-Na ya ngagan kan na 
takday, a i Mister Talaw ya ngagan kan na 
kahulun na en. "A nagbilag kami, Wagi, te itta 
ya tigre kiden ta dalanina, te pake naita mi 
kid. A nagtoli kami te kuman na umaddu ya dulay 
ta bikat na ili en nga nekari na Namaratu 
tekitam. Awemi matalak ta matolay kami addet ta 
pakadatang mi ten," kun da. 

Gafu ta kumanen a nagtoli kid na, a 
magliplipay kid nagbilag te pahig da ta itta ya 
mangdagdag tekid, maski awan. "Tatalawan dak 
mina de," kun na nonot ni Mangurug, "ammi maski 
am anu ya bidan da teyak a magdulotak hala, te 
am nagtoli yak ta gafan ku amuk ta masi yak 
ten. Maski am masi yak ta dalan kin a amuk ta 
magnayun ya angat ku neatad na Namaratu teyak, 
awek, mesipat ta mekaduwa en pasi," kunna nonot 
na. A sangaw nonotan na ya papel na en. "Ay e! 
Awan ya papel kin, itta paen ta bolsakin," 
kunna. 

"Ay-e, kakallakak na te awan na ya 
sedulakin. Nahunnak de ta dalan," kunna. A 
nagtoli magapag ta papal na en. "Ay Afu, itta 
pa en ya papel ken teyaken nasidug, itta de ta 
nasidugan ken. Alwadam Afu, petta awan sangaw 
ta mangakut," kunna. Pake nagburung tentu en 
nagbilag ta gafan na. 

Ta datang na en ta " wet ingsy iden" a pake 
inapag na, ,a naapagan nan hala ta bagaw mesod 
ta kaddat. "Ay Afu, mappya te nekallak mak na 
Afu," kunna, te am awan ya papel na en aweda 
sangaw pagduoltan ta Tli na Dyos. Malampaw na 
hapa ya pagtugut ni Mangurug, gagaman na ta 
alistu mina makadatang. Maski alistu nagtugut a 
nahiklaman hala. Tentu en nakadatang ta kurut, 
a nanonot na ya tigre kiden. A "anun ku garay 
magsibsibal ta angen ku, te am itta yak para la 
ta dalan ta hiklamin a kwan dak am kurug itta 
tigre kiden." 

A sangaw ittan i Mangurug ta ispot na 
toktok na bagetay, a naita na hapa ya ispot na 
palasiyo ta lawan. "Addade!" kunna, "Anu ya 
kadappug na bali in yewan. Intu de ya kinan da 
en Palasiyo Pakabannayan . " A pake alistun 
nagtugut, te namnaman na ta raagamak sangaw ta 
Palasiyo ewan. A sangaw ittan ta barrio en ta 
bikat na Palasiyo en. Intu dulay te itta ya 
ruwangan ta kalsada da anna itta hapa ya duwa 
na tigre da naggwardya ta ruwangan da. "Ahu! 
kustu ya kinan nig Talaw teyak. Masi yak na de 
ta isin," kunna nonot na. 

Ammi mappya te itta ya tolay imuhet ta 
takday na bali. I Gwardya ya ngagan na kan . 
Naita na i Mangurug, a "O e ka sin 0 ey," 
kunna, "Awem pahig ta kagatan da ka te negalut 
kid. Maturad ka la, Aleng, te yen ya itta sin 
ya tigre kiden petta magtalaw magdulot ya awan 
en mangurug anna mahigal, te aweyan na Dyos ya 
nagduwaduwa ta nonot da. A mappya ta paruban na 
ya awan mangurug, a ya tigre kiden ya kuman na 
manatalaw petta awena makasahok sin na matabeng 
kiden. Am dagdagam ya tangan na kalsada ina 
aweda ka magawat," kunna. "On mantu, paruban ku 
angen," kun ni Mangurug. 

A kustu hapa te aweda makagat, a itta hapa 
ya nangpadulot tentu, "Mangan kitam, Aleng, a 
magbida kitam sangaw ta ayanin," kunda. A 
magaatubang kid nangan, a tekiden nabalin 
nangan ime kid na ta salasen. "Had naggafum, 
Aleng, a anu ya ngagam," kunna takday. "Naggafu 
yak ta Hi na Perdisyon, a ya ngagan ku ta idi 
i Kakallak, ammi ta ayanin i Mangurug ya ngagan 
ku," kunna tekid. 

Tekiden nabalin nagbida, a e kid* ta bagaw 
magpalannaw. "Te anu nahiklaman ka dumatang 
sin," kun ni Gwacdya. "On, li'wat ku, Ser, te am 
awek mina magsibsibal ta angen ku, nabayag 
nasidug ta ahaw, awena mina nawakay na sedulak, 
a yen ta nagtoliyak ta wetingsyiden te enku 
inapag. Ammi amuk na sangaw awek mabaybayag ta 
dalan . " 

Gafu ta kumanen, "Enta ta bali ewan te 
magamak ka ten," kun ni Gwardya tentu. Tekiden 
nagtoktok ta zingzing na bali, neukad na 
bakbakat. "Abe Tabarang," kun. ni Gwardya tentu, 
"itulud mu bit ya kofun tamin ta pagyanan na, 
te magamak bit sin ta balimen ta hiklamin." 
"On, wagi," kun na bakbakaten. 

Nagbida kid la bit na bakbakaten, kapye na 
inayagan na bakbakat ya tallu kiden na anak na 
babballatang. A ya ngagan na tallu kiden hapa, i Aboy 
Mappya, i Aboy Kurug, ikid ni Aboy Matunung. A 
pinohutan da hapa te Mangurug am umanu ya dalan na 
inange na. A nebar na hapa ngarain na naita na ta 
inang-ange na en. A namasaddu hapa ya mata da tekiden 
nakadangag ta ngamin na zigat na ta dalan na en. 

A gafu ta kumanen nedulot da i Mangurug ta utun. 
Nagbabida kid abat ta tangan na hiklam te addu hapa ya 
ikayat da dangagan tentu. A kumanen hapa te Mangurug, 
pinohutan na hapa tekid am anu ya gagangay na Dafu da 
en ta Palasiyo en. A netuldu da hapa ya ispot na 
kansyon te Mangurug: 

"Magkansyon ak teko, Afu 
Hesus ay, te awem la magimmang mangidduk. 

Itta ka la teyak, hiklam araw ha, 
mappya ya kallak rau teyak, 

matalakak teko, "Ikatalak ta ka, 
Afu Hesus ay, te amuk na ta iyak hapa la 

ya takday anak mu, gafu ta iko, Afu, 
ya mangidduk na Dyos, 

matalakak teko." 

A sangaw gafu ta makasidug na i Mangurug, a 
"Makimallak kitam, Aboy Mappya, te makasidugak na , a 
entanan sangaw masidug," kunna. Tekiden nabalin 
nakimallak a urae ya babbay kiden ha ta lugar da 
nagidda . 

Ta magkakahawan a nahukal i Mangurug. A 
neukad na ya tawa, a neitan na ya bilagen. A 
pake madakar na anna ispot ya araw. Tentu en 
nabalin nangan a "Awem bit la magtugut, Abe 
Mangurug, te mappya ta itam bit ya pake dan 
kiden na surat ta takdayin silid, te yen kid ya 
mangibar ta kalalaki na Dafu na Palasiyo en," 
kun na babballatang kiden. A nee da i Mangurug 
ta umag na siliden. 

"Hu, hu!" napannu ta addu na lebru ikid na 
surat. "Yen, basam ya kadwan kiden surat," kun 
da tentu, "te yan kid ya pake mangibar am anu 
ya kalalaki na Dafu mi en Hesus," kun da. A 
binasa na ya takdayen surat nga pake dan, a 
"Anu, nesurat de yan ta awena para la neange 
sin na Dafu tartan?" kun ni Mangurug tekid. "A 
onay," kun da, "te ye-yana na surat ya 
nangilavun ta iange na en ikid na pasi na en, a 
yen ya pakkamun tarn ta intu ya Anak na Namaratu 
te nagdulot hala ya ngamin nelavun tentu ta 
dana en suratina," kun da. 

A sangaw netulud da i Mangurug ta agyan na kamarin 
da en. A adaddu hapa ya ikkaman na magsuddalu. Itta ya 
kampilan a itta hapa ya talisi, itta hapa ya hutug, 
ikid na pana, pika, botas, sintaron, barawasi na 
landuk, babang yen na ikkaman da kiden. A pake matalak 
i Mangurug tekiden nangipaita tentu te namnaman na ta 
magsuddalu sangaw am ipalubus da. A manonot na ya 
binasa na en ta idi ta surat ni Pablo, 



•Sa usaram muy ya ngamin neatad na 
Namaratu tekamuy ta para armas muy, petta 
makkwa muy sangaw ya mangabak ta pangayayyaw 
ni Satanas tekamuy, te bakkan haman ta kagitta 
tarn tolay ya katapil tam am awa anitu kiden 
ikid na dafu da kiden nga magturay ta awan 
kiden makkamu ta Namaratu. Te yen kid ya 
mangpapadday ta dulay. A mappya mantu ta sa 
ihulum muy ya ngamin armas na Namaratu petta 
makatayuk kam la ta dulay na araw. Te intu 
kuman na pagsintarom muy ya kakurugan na 
uhohug , a kwara muy hapa ya katunungan na 
tarabaku petta magserbi ta kuman na salnuk na 
landuk ta radang muy, a pagbotas muy ya 
kalogom muy mangipadangag ta Damag ni Hesus. A 
ya idagga muy para ta isin kid a ya 
pangikatalak muy ta Namaratu ya magserbi ta 
kuman na talisi muy, te yen ya mangazap ta 
pana na afuy nga ilong ni Satanas tekamuy. A 
intu kuman na pagtaddung muy ya pangikerutan 
ni Hesus tekamuy, a ya uhohug na Namaratu ya 
magserbi ta kuman na pangkattab muy. A kanayun 
makimallak kam hapa ta kuman na ituldu na 
Kahalwa na Namaratu tekamuy (Efeso 6:11-18) 

Ikayat ni Mangurug ta alistu magtugut # te 
nonotan na ya kuman na liwat na ta idi tentu en 
nasidug ta dalan. Ammi ya bida na babay kiden 
tentu, "Awem la bit, Abe, te magtugut ka sangaw 
ta lakwat, te itam bit apolu ya ispot kiden na 
bagetay ta lugar na Dafutam ewan. A gafu ta 
kumanen inalap da ta agbatadan na bali da a 
netuldu da ya bagetay kiden. A naita na ya 
bababang na ata-nang na bagetay nga ispot. "A 
ya kata-nangan tekid yen ya Bagetay na Zayon," 
kunda. "A sangaw, Abe, am makadatang ka ten, 
maitam sangaw ya magtaron kiden ta kalnero, a 
ibar mu tekid am had ya ruwangan na Hi na 
Dafutam ewan, a ipaita da hapa teko." 

A gafu ta awena ikayat ni Mangurug 
nagyan magbida, a "Anti Tabarang, e yak na, te 
adayu para ya eyan ken, mappya ta awek mina 
magbaybayag ta isin," kunna. "On, e kan mantu, 
Aleng, a magtoli ka hala sangaw sin magpasyar. 
A Dyos makkamu teko. Yeh, alapam hapa ya 
balumen, a alapam hapa ya kampilamen, ikid na 
talisim ikid na barawasim nga landuk, talo am 
isimmum sangaw ta dalan ya mangikatupagen 
tekitam," kun da tentu. 

I Gwardya hapa ya mangituldu bit tentu ta pagusar 
na ta isin kiden na kampilan ikid na talisi nga pinili 
ni Mangurug. A sangaw itta ya magayag tentu, "Alalag 
mu, Aleng, te itta ya takday na tolay nagtalib, a 
mappya ta em dagdagan petta itta hapa ya kahulum," 
kunna. "Inya hud ngagan na?" kun ni Mangurug. "A i 
Mister Mekatalak ya ngagan na kan, a amum de , te taga 
Hi na Perdisyon hapa kan," kunna. "On o, te karobak 
yana, mappya te ittan hapa ta Dalan na Namaratu," kun 
ni Mangurug nagbilag. 

Ammi nakihulun hapa tentu ya anak kiden ni 
Bakbakaten Tabarang, ig Aboy Mappya, ikid ni Kurug, 
ikid ni Matunung. Nagbabida kid na dumadagut. A sangaw 
pake mazigatan kid hapa dumagut, "Ahu, makuldag ya 
dalanin a mazigat ya dumagut," kun ni Mangurug tekid. 
"On haman, Abe," kun ni Mappya, "yen ta emmi ka hinulun 
te amumi ta pake mazigat ya dumagut ta Lungulung nga 
Akaamamatan, te addu ya metumpap ta dulay ta isin na 
lungulung," kunda. 

A sangaw itta kid na ta akban. "A kumanen , Abe, 
pagurayammi ka ta isin, a Dyos ya makkamu teko," kunda. 
A neatad da hapa ya ibbalan da en balun ni Mangurug. 
Itta ya nebotelya na danum, ikid na inafuy, anna dupat 
kiden. "Yeh, Abe, apam yen kid petta awem melunus ta 
dalan, te magtoli kamin," kun na tallu kiden 
babballatang, anak kid ni Anti Tabarang. A sangaw 
tatakday la i Mangurug makatugtugut ta dalan. 

Nagtugtugut i Mangurug ta tangngan na 
Lungulung na Akaamamatan a ka-ma la itta ya 
"Hoy" kumin, a alistu nagbalittag i Mangurug ta 
"Innay!" anu ya kattatalawanin 0," kunna, te 
sesiksik haman ya bari na ta kuraan na lamag, 
yaga sepayak hapa ta kuman na kalumbetag, a 
itta para tarkud na ta kuman na baka. A ya 
bangbang na kiden a kuman na bangbang na 
kabayu. A seifut para ta kuman na ulag, a ya 
takki na kiden ya kuman na takki na ugaw, ammi 
adadanuk ya ludis na kiden ta kuman na ukung. 

A magge nagbilag mina i Mangurugen ta 
talaw na en, te itan na a itta hapa ya tong na 
ta kuman na laman, a neaswang na ya afuy ikid 
na asok ta simuk na en, ammi mappya te nanonot 
ni Mangurug ya ibbalan na en, palataw na en, a 
"Atsi, awek magbilag, maski masiyak na ta 
tayukin, Namaratu sangaw ya makkamu teyak," 
kunna. 

Anitu en Apollyon ya ngagan na nangbaren 
tentu a, "Anu ka-ma kan nagtammang ta lugar 
ken, Hi na Perdisyon?" kunna magporay, "Awem 
hud amu ta iyak ya Ari men? Am awem magtoli 
teyak a papasin ta ka ta tayuk mina," kunna. 

Ammi naturad hapa i Mangurug tumabbag ta 
anitu en. "Kakurugan ta neanakak ta pagariyam 
ta idi, ammi madi ka na ari, te pagzigatam 
haman ya tolay mu kiden, yaga papasim kid hapa 
sangaw," kunna, a pake gafutan na ta mappya ya 
palataw na en. A gafu ta naita ni Apollyon ya 
palataw na en a inayayyawan na mina i Mangurug 
ta addu na laddud. "Mappya ta magnonot ka, Anak 
ku, magtoli teyak te pakoman ta ka, a atadan ta 
ka hapa ta addu na ba-nang mu. Kakallak ka hapa 
sangaw ta dalanin yan, yaga madammatan ka hapa 
ta ngamin ibbalamina. Mappya ta itabnak mu yana 
kid a magtoli ka teyak," kunna. A ya tabbag ha 
ni Mangurug, "Awek na, te takwan na ya dafukin, 
te mapmappya ya lintig na ammi ta lintig mu 
kiden, a intu hapa ya kahulun ku ta dalanin 
yan," kunna. Maski mahigal i Mangurug ta mata 
ni Apollyonen, magbida hapala ta kumanen, itta 
ya turad na neatad na Dyos tentu. 

Gafu ta kumanen pake nagporay i Apollyon, 
a nelong na ya takdayen pana na tentu, ammi 
malalaki hapa i Mangurug, te nealistu na ya 
talisi na en, kapye na kinatkattab i Apollyon. 
A nagkakattab kid na. "Ispot kad, ya kampilan 
na Kahalwa na Dyos," kun na nonot ni Mangurug. 
Ayanin parala ya nepangparuba na. 

A nagkaapag kid addet ta gadwa na 
tangagaw, a nabannag ha garay i Mangurug, gafu 
ta bigad na kiden hapa. Addu ya nagarut ta daga 
na kiden, a sangaw natomba hapa, a naibbatan na 
bit ya kampilan na en. Naita ni Apollyon ya 
bannag na, a nagbilag hapa tentu, te enna mina 
kagsalan . 

Ammi mappya hapa te inalistu naapagan ni 
Mangurug ya palataw na en, a 

'Awem la matalak am matomba yak, te 
magtayukak hala, 1 kunna (Mica 7:8), 

kapye na kinaddug ta mappya i Apollyon. 

Gafu ta naabak i Apollyon a nagbilag na 
nagubar, ammi "Indagamak sina," kunna hala ta 
utun. "On, On," kun ni Mangurug maggangrit, te 
pake matalak na ta tadam na kampilan na Dyos 
nga naibbalan na. Awena la hihiknan ya bigad na 
kiden gafu ta dakal ya talak na en. A yen hapa 
ya nepakanonot na ta sucat ni Pablo ta taga 
Roma nga 

'Ammi maski am anu ya zigat tam a 
masikan kitam magattam napegafu ta 
panguffun ni Hesusen mangidduk tekitam. Te 
maski am masi kitam o matolay kitam la, a 
amuk ta awan ta mangiadayu tekitam ta 
pangidduk na Namaratu nga nepaita ni Hesus 
Kristu tekitam. Maski am anghel, o 
kompormi na magturay, o kompormi na 
makkwa, o awan para la dumatang, o anitu 
ta utun, o anitu ta akban, o maski am anu 
ya kalase na napadday, a awan ta 
mangiadayu tekitam ta pangidduk na 
tekitam,' kun na Uhohug na Dyos ta. 
( Roma 8:37) . 

Gafu ta nagbilag na i Apollyon a matalak 
hapa timangad ta langit, a "Mappya hapa yen, 
Afu, te itta ka teyak," kunna. A ka-ma la itta 
ya nangigawat ta don na kayu. A tentu en 
nangidapal ta don en, a nagmappyan hapa ya 
bigad na kiden. Nagpaka-lat hapa i Mangurug te 
alistu nagmappya a awan na hapa ya pagkafuy na 
en. 

Gafu ta awan na ya bannag na en, nagtuttud 
la raangan ta balon na en, neatad na babay kiden 
tentu. "Ispot ya kampilanina , " kun na nonot na, 
"Awek na sangaw magtalaw maski am anu," kunna. 
A imivwat na ha kapye na magtugut te fuhab na. 

A sangaw ta kuman na idedap ni Hwan, a 
itta kan ya takday na lungulung ta unnan ni 
Mangurug. "Lungulung na Magge Nasi", kun na 
suraten ta arigi itta ta dalanen. A ka-ma la 
itta ya duwa kiden imuhet dumayum te Mangurug, 
"0, awem umange ten 0," kun da tentu. "Te anu, 
" kunna. "On 0, te magge netawag kami ten, 
magge nasi kami hapa. Pake masugiram anna 
paddat ya talunewan, a magge ginafut na kami na 
lamag kiden, yaga datay, ikid na anitu, adaddu 
kid 0," kunda. "Dadangagammi ya, 'Agayoy, 
agayoy, ' kumin, a kuman na addu ya mazigatan 
kiden ta umag na en, yen ta nagtoli kami, a 
allak na Dyos ta nakadatang kami ta lawanin," 
kunda a gumahgahalang hapa ya mata da. A ya 
ngagan kan na duwa kidin, i Mister 
Malusaw-ta-Dyos ikid ni Mister Magge. 

Ammi ya tabbag ni Mangurug tekid, "Maski 
kumanina ya ibar muy teyak, a angen tarn hala ya 
dalanin, petta makadakit kitam ta Lungulung Na 
Magge Nasi. Ikatallak tam la ya Dyos tam, maski 
masi kitam," kunna. Ammi, "Atsi, awemi haman 
ikayat ya masi," kun da, a nagbilag kid na 
naglattog . 

A sangaw ta idedap ni Hwan, ittan i 
Mangurug ta Lungulung na Magge Nasi, a angen na 
hapa ya kuman na tambak na dalan nga ata-nang. 
A kahighigalan hapa ya dalanen te ta akban na 
ziwanan na dalan a itta ya batu kiden na 
matadam a ta akban na zimigi na dalan, a itta 
ya fuyak pagyanan na lamag kiden. Kakallak hapa 
i Mangurug magtugut ta dalanen te magge 
mahunnak ta batu kiden ta kadwan, otturu magge 
mahunnak ta fuyaken. 

A sangaw ta datang na ta tangan na lungulungen, 
naita na ya avut na Impiyerno. A nagasok hapa ya 
avuten, otturu nehulun hapa ya kattatalawan na 
agsitang. "Ahu," kun ni Mangurug, "Agu ta aweken 
magtalaw, ammi magtalawak na hala," kunna. A gafu ta 
naalap na ya magtalaw a naggimraang bit kapye na 
makimallak ta Dyos, "Ay Afu," kun na pakimallak na en, 
"Ikallak mak na, te awan na ya turad ken," kunna. A 
naita na ya mukat na anitu kiden umatakkun tentu, a 
pake makimallak na ta talikurug, masikan nagayag ta 
ngagan ni Afu Hesus. A sangaw nebar na ta anitu kiden, 
"Maski angen ku hapala yan te masmasikan ya Dafukin 
ammi tekamuy," kunna. A nagbilag na hapa ya Anitu kiden 
te naita da ta maturad ya tolayen, anna masikan hapa ya 
pangurug na ta Namaratu, yaga magtalaw kid na hapa ta 
ngagan ni Afu Hesus nga mangikerutan tentu. 

A tentu en naahawan, a naglipay i Mangurug a naita 
na ya inangen nga kahighigalan ikid na lamag kiden ta 
akban. "Ay Afu, matalakak te awemak newagak te am awan 
ka teyak, awek amu ya kwan ku," kun na pakimallak na. 

Nagtugtugut para i Mangurug ammi ikayat na 
masidug bit te awena nasnasidug ta 
paghuhuklawen . Tentu en naglehut ta dalanen, a 
itta ya tolay ta unnan na en. "Ay yewan de ya 
kinan ni Gwardya en teyak. A "Hu," kun ni 
Mangurug naggihawa, "Mekatalak 0, indagamak 0," 
kunna. Ammi ya tabbag ni Mekatalaken, "Awek, 
makaindag, te dulay am matalantanak , " kun na 
ayag na en. 

"Asakay, indagamak sina pangam la te itta 
iyak ay, Mangurug, a mehulunak teko," kun ni 
Mangurug nagporay. A nagalistu mina nagbilag i 
Mangurug ammi metumpap hapa nata-bal gafu ta 
nepagporay na, a nabigandan hapa ya tud na. A 
mappya te nagimmang i Mekatalak a tinoli na 
inufunan i Mangurug. A sangaw nagtugut kid ha 
nagbida maski medyo napilay i Mangurug. Bidan 
da hapa ya zigzigat da ta inang-ange da. A 
magkakatawa kid hapa. 

"Piga la na araw ya nagtalib ta 
nepagtammang ken kapyem hapa nagtammang , " kun 
ni Mangurug te Mekatalaken. "0 abat la ta 
aweken pakaattam ta pagkinelyan ku te Afu 
Apollyon, nga Dafutam ten. Kanayunak nagilelaw 
addet ta awan hapa ta kappyanan na barik. Kada 
roahukalak ta araw, a itta ya bigad ono ut-ut ta 
barik, ammi awek amu am had naggafun na takit 
ku kiden," kunna. "Atsi, masiyak sangaw ta isin 
am awek magtugut," kun ku. A nagkatawa kid na 
ha, "On, yen kid na araw nga papasimmi ta 
barimi yaga," kun ni Mangurug tentu. 

"A awem hud nadangag am nakadatang hala i 
Malalab ta Hi na Perdisyon?" kunna ha. "On, 
nakadatang hala ten ammi gafu ta nagtoli, a 
tinurdanan na karoba na kiden. A malussaw hapa 
te nehut na. En ku mina kinabida hapa ammi 
awenan iita ya mata na teyak, te gafu ta mamat 
na de," kun ni Mekatalak. 

"A awan hud ta nesimmum ta dalan teko en 
ta dalan?" kun ni Mangurug. "Mappya, Abe, te 
awek nelumlum ta Fuyak na Magduwaduwa ta kuman 
na iko, ammi magge masikwatanak ta takday na 
dulay, teyaken nagtugtugut itta ya babbay ange 
nakibidan teyak, a i Miss Laham, ya ngagan na 
kan. A ginafut nak yaga addu hapa ya nekari na 
teyak, ammi mariknak ta dulay a linappat ku ya 
matak ikid na bangbang kin petta awek madangag 
ya bida na en teyak. Gafu ta inawek ya bida na 
en a intu yen ya namegafanan na nagsasitang 
teyak. Mappya la te nagtugutan ku," kun ni 
Mekatalak. 

"Ahu, mappya la Aleng, te awem kinurug ya 
bida na en teko, te yen na babbay ya nabida da 
ta lebru na Dyos. A ya ngamin tolay ange kan ta 
bali na, awedan makatoli," kun ni Mangurug 
tentu. "Agayl itam yen," kun ni Mekatalak, 
"mappya ta Dyos hala ya makkamu nangilillik 
teyak," kunna. 

"A itta de para nesimmum, Aleng," kun ni Mangurug. 
"A itta ay, ta akban na Bagetay na Mazigat, te itta ya 
laklakay mayat makikofun teyak. I Mister Dana-en-Nonot 
ya ngagan na kan, taga Barrio 

"Awa-Angzen-ta-Tarabakun-Tam" . A ikayat na hapa ta iyak 
ya anak na f a nepaita na teyak ya ngamin kwa na te 
naba-nang hapa. A iatad na kan ngamin teyak ya kwa na. 
Ammi nonotan ku ya uhohug na Dafutamen, nga 

'Ya mangrugi magaradu, otturu magbabawi 
a awena sangaw mesipat ta pangikerutan na 
Namaratu, ' kunna. (Lukas 9:62) 

A ya takday hapa na nonotan ku, 

'Maski am itta ngamin ya kaba-nang mu 
teko, am mawakay sangaw ya kahalwam, awan ta 
kappyanan na kaba-nang mu, ' kunna. 
{Lukas 9:25) 



A yen ta awek dangdangagan ya uhohug ni Mister 
Dana~en-Nonot . Maski nebar na teyak ta itta tallu na 
anak na babballatang , a sa iatawa na kid kan teyak am 
magyanak la tentu. Ammi ya ngagan na tallu kiden, i 
Miss Paspassilan ya takday, i Miss Burburungan ya 
takday ikid ni Miss Palpaliwatan ya ngagan na takday. 
Magge, 'On,' kun ku, te ispot kid na babballatang. 
Ammi, 'Atsi 0, melogotak sangaw ta kamaozyanan na 
araw, ' kun na nonot ku, a inawek na." "A teyaken 
nagtugut mina a naitak ta dulay ya mata na laklakayen 
teyak, a 'Atsi, ikayat na de ta ilaku nak ta mamapasi 
teyak,' kun ku. A gafu ta inawek ya ikayat na en a 
binallaw nak a doban na kan sangaw ya raanggafut teyak. 
A teyaken nagtalekud tentu a pake gihafut nak ammi 
mappya te nakaguttarrayak nagbilag. 'Ahu, naayayyaw 
nak ni Mister Dana-en-Nonot, 1 kun ku. 

"A kakurugan ta dinob na ya manggafut 
teyak te ta pakadatang ku ta magge utun na 
Bagetayen Mazigat, a naglipayak, a itta ya 
alistu mangdagdag teyak, a naakkawan nak na 
teyaken nakadatang ta utun. A sangaw neuhet na 
ya paligat na en a palpaligatan nak addet na 
napeddayak ta kuman na nasi yak. 'Atsi 0, atsi 
0, ' kun ku, 'annun nak haman palpaligatan, 1 kun 
ku. A 'Onay, te iyak i Mister Lintig a amuk na 
ta maski am tinugutam ya laklakayen Nonot, a 
itta la ya pagkaragat mu ta tallu kiden 
babballatang na, ' kunna, kapye nak ha pinaligat. 
Awek amu am pinapasinak mina am awan ya 
nagtaliben hapa nangikerutan teyak." 

"A inya hud ya nangikerutan teko?" kun ni 
Mangurug. "A awek nelasin bit arami tentu en 
nagtugut a naitak ya piglat na gafan na lansa 
ta takki na kiden, a melasin ku ta intu ya 
Dafutamen Hesus Kristu," kun ni Mekatalak. 

"Ay on, Aleng, talaga ta intu, te intu la 
ya amuk raangikerutan tekitam am talamanan na 
kitam ni Lintig ni Moses. Kakurugan ta awan 
ikallak ni Abe Lintigen. Ammi te Afu Hesus, 
ikallak na kitam ta pagkafuy tarn anna 
pagkurangan tarn, maski awetam nebalin ya ngamin 
kiden lintig te nekaru na hala ya liwat tarn," 
kun ni Mangurug. 

"A itta de ya nesimraum ta Lungulung na 
Akaamamamatan?" kun ni Mangurug. A "Itta ay ya 
takday ta bikat na Lungulungen, te awena kan 
sumarok. I Mister Malalakiyak ya ngagan na kan. 
Ammi ta uray kin, Magparayag mina ya ngagan na 
te pake magparayag haman, te awena masapul ya 
pangufun na Namaratu tentu. A makafuy kan ya 
makimallak ta Dyos, te Dyos kan ya sarukud na. 

V 




Ammi tentu, awena kan masapul ta itta 
ya mangibbal anna manguffun tentu, te maski am 
anu ya itta tentu a bakkan kan ta Namaratu ya 
nangidatang am awa intu hapa la kan ya makkamu 
magapag anna mangidatang ta magserbi tentu, a 
awena kan ikayat makidafu ta kuman na atu," kun 
ni Mekatalak. "Atsi O, mapmappya ya nonot na 
atu te matalak ta mangtolay tentu, ammi ta 
kinanina, Malalaki, a awena amu ta magtakit o 
masi mina am uray na Namaratu," kun ni 
Mangurug. "A on haman, ammi ya kinan na en 
para, *Anun ku makipakoma ta Dyos, baka itta 
hud liwat ku? Awek haman mabisin, awek 
magtakit,' kunna." 

"A annum hapa," kun ni Mangurug. "A nanonot ku ya 
uhohug na Dyos ta surat na Nagmatakar nga, 

'Ibar muy haman ta roaba-nang kam, anna 
raappya la ngamin kasasaad muy gafu ta awan 
pulus ta pagkurangammuy. Amml ta kakurugan, 
awemuy amu ta kakallak kam ta kuraan na 
nadisgrasya, te kuman kam na pobre, ikid na 
daram, ikid na nauhagan. Tabarangan ta kam 
mantu ta iange muy mina.-.teyak petta 
makagatang kam ta mayor na balituk para 
pagba-nang na kahalwa muy, anna furaw na 
ga-gamit para pagtappammuy ta liwat na bari 
muy, anna uru na mata para pagdaram nga nonot 
muy, petta makaita kam, 1 kun na Uhohg na 
Dyos. (Nagmatakar 3:17) 

ikid na Galasya nga, 

'A ya ikayat ku uhohugan a sigida 
nonotammuy am anu ya pakwa na Kahalwa na 
Namaratu tekamuy, te am kumanen ya kwammuy a 
awemuy sangaw tirauluk ta dulayen nonot,... A 
am angarigan ta intu kurugan tarn ya dulayen 
nonot tam a awan sangaw ta takwan na 
tarabakun tam am bakkan ta mangadallaw, ikid 
na magnonot ta dupal na nonot, ikid na 
maginggum, ikid na mangperdi ta pagtatakday 
na kahulun tam kiden, ikid na makipassil, 
ikid na magillaw, ikid na mafulotan 
magragsak, ikid na kadwan para na kumanin. A 
pake itabarang ku tekamuy ta kuman na nabidak 
tekamuy ta idi ta am itta ya mangwa ta 
kumanin kid na tarabaku a aweda sangaw 
mesipat ta iturayan na Namaratu, 1 kunna. 
(Galasya 5:16, 19-21) 

A yen hapa ya nabidak tentu, a naggungay kamin," 
kun ni Mekatalak. 

A nakalattog kid na ta tanap, a awan ta 
kaykayu ta maita da ta pagsigongan da mina. A 
pake naglingat kid hapa te awan ta paddad. A 
mazigatan kid mina, ammi aweda mahikna ya zigat 
da te masingat ya bida da, yaga matalak kid 
hapa. "Mappya te duwa kita, te am tatakdayak 
la, awek maattaman ya dalan ta ahawin," kun ni 
Mangurug. "Maski iyak hapa, a kustu hala ya 
kinan na uhohug na Namaratu nga 

'Mappya ta magimpaspasikan kitam 
ta pangurug na gintatakdayan 
tekitam,' kunna. (Roma 1:12) 

Tekiden umatakkun ta Talun na Sigong, a 
naglipay kid a naita da ya tolay ta bikat na 
wer. "O, intu de ya kofun ta en, lakay 
Mangituldu," kun ni Mangurug. A pake matalak 
kid na. "Hu" , kun ni Mangituldu tekid, "Umanu 
kam, anu ya uray muy ta Dalanin addet ta 
ayanin?" kunna. A binida nig Mangurug ya ngamin 
napadatang tekid abat ta paggungay da en tentu. 

A ya tabbag na hapa ni Mangituldu, 
"Madamdamak hapa ta pagzigatam muy, ammi 
matalakak gafu ta ikarauy ya mangabak te 
Satanas. Pake pinaruban na kam na Dyos, te itan 
na am magsanaw ya pangurug muy. Itta hala 
sangaw ya sagolyat muy nga magnayun te awena 
naazi na mata muy te Afu Hesus. A masikan 
dumakal ya mula na Dyos muy ta umag . A te i 
Hesus ya kuman na tavug muy petta awemuy sangaw 
makatang am awa magmayan kam ta kuman na 
masingat ta uray na Dyos," kunna. 

"Mappya te itta kan hapa, Ama," kun ni Mangurug, 
"te petta awemi hapa madamdam teko. Iko la, Ama f ya 
amummi ta aglavun na Dyos, a mappya am ibar mu hapa am 
umanu sangaw ya dalan ta unnan mi in, anna anummi 
sangaw am maita mi ya nangayayyawen tekami, petta 
awemmi malogon masikwatan, " kunna. 

"A on, Anak ku , ibasak tekamuy ya surat ni Lukas 
ta Tarabaku na Turin kiden, 

'A sangaw nagtoli ha ig Pablo. .. petta 
pagtuyagan da ya pangurug na mangurug kiden 
ta isin kid na ili. A tinabarangan da kid ta 
aweda mina wakayan ya pangurug da. "Am ikayat 
tarn mesipat ta iturayan na Namaratu, a mappya 
ta attaman tam ya pagzigatan na pangurug 
tarn," kunda tekid.' (Turin 14:22) 

"A ta kuman na nepaita na Dyos teyak," kun ni 
Mangituldu tekid, "a itta sangaw ya dulay ta dalan te 
angemmuy sangaw ya ili na dulay kiden na tolay. A am 
makasahok kam a talibammuy mina ya ili en a talamanan 
da kam sangaw, ammi awek amu am papasin da kam ono 
awan, ammi awemmuy mina magtalaw masi, te gagangay 
haman na tolay masi. Intu la mina italaw muy ya kinan 
da en mekaduwa na pasi itta ta Alugen nga Afuy. Te yen 
mina ya awetam kesipatan. A dangagammuy yan na uhohug 
na Namaratu: 

* A awemuy sangaw magburung ta zigaten 
nga raadama tekamuy, te ibar ku tekamuy ta 
magpebalud sangaw i Satanas ta kadwan 
tekamuy, a mazigatan kam abat ta mafulu araw, 
petta maita am anu sangaw ya kwammuy. Ammi 
idulot muy hala ya pangurug muy maski addet 
ta pasi muy, a atadan ta kam sangaw ta 
magnayun angat ta sagolyat muy,' kunna." 
(Nagmatakar 2:10) 

A sangaw ta idedap ni Hwan Bunyan, itta xg 
Mangurug ta dalan, ammi awan na i Mangituldu 
tekid, te negungay na tekid. A sangaw naita da 
ya ispot na ili, a Hi Pakaayayyawan yan ya 
ngagan na kan. A kanayun makipesta ya tolay 
kiden ten. A intu la ya tarabakun da ya 
magalikkad, ikid na maguknud ta pagba-nang da. 

Dadan na ili ya Hi Pakaayayyawan, te yen 
na ili ya pinatayuk na tallu kiden ari, Afu 
Belzibab, ikid ni Afu Apollyon, ikid ni Afu 
Lamag. A ya tallu kidina, ya pakimallakan hapa 
na tolay da kiden ta Ili Pakaayayyawan, te yen 
kid ya dyos kiden na taga ili in yen. A ya 
tarabaku na tallu kiden ari a ilaku da ya 
magmagannud petta am maita na magtalib kiden, a 
maliwatan da roina ya eyan da en. Yen ya sistema 
na tallu kiden, "petta makipagyan kid tekitam 
sin," kunda. 

Addu hapa ya ilaku da ta fansi na sigal, 
aritut, sakalang, balituk, barawasi nga ispot, 
binarayang, ikid na magmagannud na kanan ikid na 
inumah, ikid na ayyam, tagabu, ikid na lutak. 
Kompormi ya mangsikwat ta mata, ilaku da ten. 

A ta idedap ha ni Hwan Bunyan a itta kan 
ya nagbilag ange nangidanug ta taga ili kiden, 
"0 itta ya sangaili tarn," kunna. A nagalistu 
kid nangiuhet ta ngamin na ilaku da, petta itta 
ya lamesa da natutunudan ta pingit na kalsada 
kiden. Itta ya masikan na tokar , ikid na 
"sinko, sinko, sinko. Gumatang kayo, sinko ti 
maysa," pakakin kid. Yaga persan da ta 
makisugal ya tolay kiden. 

A ta pagtalib nig Mangurug a magkakatawan 
ya tolay kiden. Nekakatawa da ig mangurug gafu 
ta takwan ya barawasi da, ikid na agbida da. A 
teg Mangurug hapa, a aweda kayat gumatang ta 
laku da kiden. Takwan ya masingat tekid sin 
ammi ta masingaten tekita," kun ni Mekatalak. 
"A gagangay ay, te intu tagasingatan da ya 
aweyan na Namaratu," kunna hapa ni Mangurug. 

A gafu ta aweyan nig Mangurug ya ilaku da 
kiden mina tekid, a pake ayayyawan da kid ta 
addu na ispot, ikid na malalaki, ikid na 
masingat, ikid na gagangayen karagatan na 
tolay. Ammi teg Mangurug a tinappanan da ta 
kamat da ya bangbang da, petta aweda madangag 
ya ayag da en. A nakimallak kid na ta Dyos, "Ay 
Afu, uffunan na kami petta awe mi karagatan ya 
awan kidin ta serserbi, petta awemi magalutan 
ta isin," kunda. 



- 94 - 



A dulay te ya takdayen maglaku, a ginerger 
na kid a pinohutan na tekid, "Anu hud ya ikayat 
muy? Itammuy ya ispot na leros kiden a roagpili 
kam 0," kunna, kapye na netu-bang i Mekatalak 
ta lamesa na en, a nabakkwer ya lamesa na en, 
"Ahu, Aleng, intanan, te uyoyungan da kitan," 
kun ni Mangurug te Mekatalak. Ammi malussaw na 
hapa ya nagpaddayen ta leros, a nagsasi tangan 
na kid na, a nebar nan ta liwat da ya neburuden 
na laku na. A "E kam sin, e kam sin te nagillaw 
ya tolay kiden," kunna ta kadwan kiden. Ara 
nagkakampat na ya maglalaku kiden. Kinahilung 
da ig Mangurug, a magge pinaluk da kid. Intu 
para dulay te inayagan da ya polis da en. 

Da tang na polis kiden a, "Anu ya dulay 
sin," kunda, "A te padakatan na duwa kiden ya 
ilaku mi sin, yaga binakkwer da ya lamesakin a 
sa neburud ya ilakuk kiden," kunna takdayen. "A 
anu hapa ya ibar muy," kun na polis kiden teg 
Mangurug. "Awemi padakatan ya ilaku da sin, a 
awena mina nabakwer na lames a na in am awena 
netu-bang ya kahulun kin. Awemi ikayat 
makitapil te nagtalib kami sin, ammi persan da 
kami garay gumatang ta ilaku da," kun ni 
Mangurug. "0 nagladdud ka 0," kun na naglaku 
en, yaga paliwatan na kid hapa na kadwan kiden 
tolay nangkalihung. "Anu mantu ya umangeyammuy 
sin am awemuy gumatang, talaga ta mamadday kam 
ta dulay," kunna hapa na polis kiden, a 
netutu-bang da kid, yaga pinalpaluk da kid, a 
winarad na kid na kadwan ta fuyak. 

A sangaw netulud da kid ta agbaludan da 
en, imange hapa maggihaw ya tolay kiden, a 
ikakatawa da ya duwa kiden kakallak. A mapoyung 
hapa ig Mangurug ta napadatang tekid maski awan 
ta liwat da, ammi nakimallak kid la. 

A sangaw itta ya nelagum na mappya kiden 
ta dulay kiden, naggihaw. A "Anum muy 
pakakallakan ya kagitta muy naparatu?" kun na 
mangikerutan kiden tekid. Ammi, "Oh, anummuy 
kengan ya dulay kiden na tolay," kunda hapa na 
dulay kiden. A tapilan dan ya mangikerutan mina 
tekid, a sangaw pake magkapalpaluk kid na abbat 
ta nagtatugut kid ngamin. 

A sangaw neange da ig Mangurug ta atubang 
na Kwes. Itta hapa ya sistigo da kiden nangibar 
ta liwat nig Mangurug. Ammi kuman na 
nagkatulyat ya bida da kiden. Pamadpadulay hapa 
ya bida da. Itta ya nangibar ta mellaw ig 
Mangurug, yaga itta ya mangibar ta liwat da te 
aweda uminum, kunna ten na bida da na sistigo 
k iden . 

Ammi maski aweda naapagan ya liwat da, a 
"Em kid paligatan," kunna hapa na Kwes. A 
ginalutan da hapa ya lima da. A pake 
ininbistigar da kid ta mappya . Ammi gustu kad 
hapa ya ngamin tabbag da, te matunung kid anna 
ibar da ya pangidduk da te Afu Hesus. 

A ya nelagum kiden na mappya a ibar da ta, 
"Gustu kad ya bida da ina, a mappya am pake 
dangagan tam hapa ya damag da ina," kunda. Ammi 
ta Kwes en, a pake nagburung na, te narikna na 
ta awena magtatakday na nonot na tolay kiden ta 
ili na. A nagburung hapa talo am itta ya 
pagtatapilan da. A gafu ta kumanen a "Papasin 
tam kid, 0, te e kid sin magisaned ta takwan na 
relisyon," kun na Kwesen, te ya ngagan na 
kwesen a Ikatupag-na-ya-mappya. A ya uhohug na 
hapa a "I kid ya nangwarawarak ta kamappya na 
ili tamen. Am awe tam gamman ya kumanin nga 
tolay umaddu sangaw ya dumagdag ta uhohug da. A 
awan na sangaw ta mayat magyan ta ili tamin," 
kun na Kwesen, te intu hapa ya tagabu na dafu 
na en Apollyon nga nangisaad tentu. 

A gafu ta kumanen, "Hoy!" kun ni Kwes 
Katupag-na-ya-mappya , "Ayagan muy ha sin ya 
sistigu kiden, te dangagan ku am anu ya ibar 
da." A ittan ya tallu kiden sistigu. A ya 
ngagan da, i Mister Gaged, i Mister Siri ikid 
ni Mister Manguyoyung. 

A ya uhohug ni Mister Siri, a "Ay Afu 
Kwes, kustu ta pake nadangag ku ya bida da, a 
nebar da hapa ta dulay ya aggangwa tam ta ili 
tamin. A ibar da para ta bakkan ta Dyos ya dyos 
tam. Yaga dulay hapa kan ya Dafu tam na ili tam 
sin," kunna. A ya uhohug na kwes hapa, "Itammuy 
yen, anu para ya apagan tam awa, papasin tam 
kid na," kunna. Kum la te itta ya pake laklakay 
masirib hapa, a "Dangagan tam bit mina am anu 
ya razon da," kunna ta kwes en. 

A i Mekatalak ya tumabbag, "Awan haman ta 
inuhohhug mi ono iningwa mi ta dulay ta kuman 
na ipaliwat da tekami. Magtalib kami la mina ta 
ili muyin te takwan ya datangam mi nga nadamag 
mi ta uhohug na Namaratu. A awemi gumatang ta 
ilaku da sin te bakkan ta yen kid ya magserbi 
tekami ta para eyam mi en. Intu la apagammi ya 
magserbi ta pagnayun na kahalwa mi," kunna. 

A tentu en nabalin nagbida a addu ya 
magpalakpak, a nagbida ha ya laklakayen, 
"Mappya ya bida na in yana, te kustu hapa, te 
maski nabayag kitam ta utun na lutakin awan ta 
umange mangibar ta kappyanan na kahalwa tam," 
kunna. 

Ammi ya dulay kiden a maggihawa kid hud 
la, "Awan , papasin tarn, papasin tarn, te ibar da 
ta dulay ya aggangwa tarn," kukun da. A gafu ta 
kumanen a nagbabida ya Kwes ikid na sistigu 
kiden. Mister Daram, Mister Bangag, Mister 
Umawe, Mister Siri, Mister Gaged, Mister 
Mamadpadakat , ikid ni Mister Awan-magpakoma, a 
pagbabidan da ya piano da, a alistu kid hapa 
nagd issisyon. A i Mekatalak kan ya apolu 
papasin da. "On, papasin tanan te nakaliwat," 
kun ni Kwes Katupag-Ya-Mappya . 

Inazi da hapa ya barawasi na kapye dan 
pinaligat. "Ara, ibosag mu ta tolay kiden sin 
ta tulad mu," kunda te Mekatalak. Ammi awenna 
nagasitang. "Anu awem magtalaw tekami," kunda. 
Ammi intu la nonotan na ya iange na ta Namaratu 
ikid ni Afu Hesus. Lapungan da hapa te gafu ta 
awena magtalaw ta paligat. Ammi awena talekudan 
i Afu Hesus. A gafu ta kumanen, pinapasi da 
mina ta warad, ammi "Am magsapata ka , ibbatan 
mi kan," kunda. Ammi aweyan na. 

Gafu ta aweyan na, kinaddug da ya patuk na. Ay, 
magge masin. Ammi gafu ta aweda para matappag a 
sinungradan da ya barina. A ta idedap ni Hwan Bunyan, a 
timullu kan ya kahalwa ni Mekatalak tentu en nasin, a 
dumagut hapa ya kalesa na anghel naggafu ta langit, a 
inalap na ya kahalwa ni Mekatalaken, a umange kid na ta 
utun. "A nanonot ku," kun ni Hwan, "ya nesurat ta 
uhohug na Namaratu nga 

•...itta ya pinohutan na takday la-laay 
teyak, "Amum de am inya ya tolay kiden 
magbarawasi ta furaw anna had sin ya naggafun 
da," kunna. "Ay, awek amu, afu. Iko de ya 
raakarau," kun ku hapa. A ya nebar na teyaki 
"Yan kid ya naggafu ta lutak anna nakaattam 
ta kadakalan na pagzigatan, a inazi dan ya 
duping na barawasi da kiden ta daga na 
Kalakalneru en a nag furaw kid na. A yen hapa 
ya gafu na ta itta kid sin ta atubang na 
Namaratu, a kanayun kid magserbi tentu ta 
sirabaan na in ta araw pase hiklam, a intu ya 
kanayun pagsigongan da. Awedan sangaw 
mazigatan ta bisin ikid na kawan na inuman, 
ikid na patu na bilag, te itta ya Kalakalneru 
en ta atubang na agtuttudan na Namaratu a 
intu ya magtaron tekid, a itulud na kid 
sangaw ta huhunen mang tolay tekid, a Namaratu 
sangaw ya magfurid ta zigu na mata da," 
kunna. 1 (Nagmatakar 7il3-17) 

A gafu ta fuhab na aweda la bit papasin i 
Mangurug te itta para la ta agbaludan, a 
indagan da kan ya lakwat. Amrai Afu Dyos de ya 
makkamu tentu te nakatammang ta hiklam gafu ta 
itta ya takday na mappya kiden nangufun tentu. 

Tentu en nakaadayu ta ili a naita na ya 
tolay ta gafan na, i Mister Namnamaan ya ngagan 
na kan, a intu kan ya takday mangurug gafu ta 
bida ni Mekatalak ta ili en. Naita na kan ya 
turad na, a amuna kan ta kustu ya bida na te 
awena talekudan ya pangurug na raaski papasin 
da. 

Gafu ta kumanen magkofun kid na, a matalak 
kid te nagkasimmu kid na. A ya uhohug hapa ni 
Namnaraaan, "Addu hapa ya kahulun ku ta ili ewan 
nga mayat dumagdag teko, te marikna dan ta awan 
sangaw ta kappyanan da am magyan kid ta iten 
ili in yen, Pakaayayyawan . 

"Itam sangaw, Abe, am awa itta sangaw ya 
dumagdag tekita," kun ni Namnamaan. "A mappya 
Aleng, am kumanen," kun ni Mangurug. 

A sangaw a timuhing kid ha, ta unnan da a itta ya 
naita da ya umatayuk ta dalan, "Had naggafum, 0 ey # a 
had hapa eyam," kun ni Mangurug. "A naggafuyak ta Hi 
na Ape-la-makikahulun," kunna. Ammi awenan nebar ya 
ngagan na tentu. "Naba-nang kami ten ta lugar mi, ammi 
maski, ikayat ku magpapasyar ta lugar na Dyos, yen ta 
itta yak sin," kunna. n A rtappya hapa te maturad ka hapa 
magattam ta zigat na dalanin," kun ni Mangurug tentu. 
"Awan, madi ya magattam ta zigat, mapmappya ta lillikan 
ku," kunna hapa. "Anu hud ya ikayat mu uhohugan nga 
lillikam ya zigat, had kukum malillikan," kun ni 
Mangurug hapa. "A am itta ya zigat ta dalanin a 
sumirbakak ta takwan na dalan bit, kapyek magtoli ta 
dalanin yan, pettam kumanen a awek mazigatan," kunna. 

"Amuk mantu ya ngagam," kunna hapa ni Namnamaan, 
"Iko i Mister Magpili- ta-Dalan , " kunna. "Aanu, te amuk 
magpili ta kappyanan na dalan nga awan mazigat," kunna 
tekid. Ammi, "Talaga ta awem amu ya netuldu na Ari en 
ta angen tam ta Namaratu," kunna hapa ni Mangurug. 
"Itta hud ya netuldu na ta angen tam," kunna ha ni 
Magpili. "Itta ay," kun ni Mangurug, "te ya kinan na 

•Am itta ya mayat himulhulun teyak a 
mappya ta pagtalekudan na ya bari na, yaga 
attaman na ya pagzigatan na petta mesipat 
hapa teyak. Te maski am inya ya mayat 
mangikerutan ta bari na a mawakay hala 
sangaw ya kahalwa na. A maski am inya ya 
makagamid ta ngamin pagba-nangan ta 
paglelehutin, a anu hud sangaw ya serbi na 
tentu am nawakay ya kahalwa? Awan na 
sangaw ta pangikaru na ta kahalwa,' 
kunna. (Matyu 16:24) 

"A am mehulun ka mantu tekami," kunna ha ni 
Mangurug, a masapul ta attamam ya zigat na dalan mi," 
kunna. 

"Talaga mantu ta takwan ya relisyon muy, 
mapmappya ta indagan ku ya taga lugar ku ta 
kahulun ku," kun ni Magpili-ta-Dalan . A gafu ta 
kumanen a naggungay kid a imunnan ig Mangurug 
ta Dalan. A sangaw tekid naglipay a naita da ya 
tallu kiden kofun ni Magpili en, i Mister 
Madamdam-ta-Katolay-na-sin, a i Mister 
Mangayat-ta-Pirak, a i Mister Ituk, a sa 
magbabida kid ni Mister Magpili-ta-Dalan. 

"Magge himulunak ta duwa kiden," kun ni 
Magpili, "amnii aweda garay amu magsigong ta 
udan," kunna, a sa nagkakatawa kid, te sa 
nagbasa kid ta iskwela ni Mistro 
Magsunsun-ta-Zigat. "Loko kid mantu ay," kun na 
takday. "Pirmi ya kaloko da, te ipapilit da ya 
dumagdag ta Uhohug na Namaratu maski am ipasi 
dan sangaw. Mapmappya ya amutam, te kustu ya 
makigimong anna himulun ta mangurug basta itta 
ya kappyanam, ammi loko ya tolay nga awan 
magsistema petta malillikan na ya zigat," kun 
ni Magpili. 

"A entam kid bit dagdagam, te itta ya ibar 
ku tekid," kun ni Magpili-ta- dalan, a itta kid 
na ten, magahulun teg Mangurug. A "0 ey, 
Mangurug, itta bit ya ibar mi teko," kunna, 
"Anu ya uray mu am angarigan ta mangurugak te 
Hesus anna itta hapa ya amuk nga mangikatupag 
ta relisyon ni Hesus, a dulay hud am ilemad ku 
ya pangurug ku, petta awenak an-anun?" kunna. 

"A iko mina ya mangnonot am anu ya ikayat na 
Namaratu," kun ni Mangurug, "te ya kinan ni Hesus a 
'Awe muy pahig ta ikayat da kam sangaw am 
dumagdag kam teyak, te maski am anu ya uray da 
ta dafu muy a kumanen hapa ya uray da tekamuy, 
te gagangay ta mekabat ya metuldu ta nangituldu 
en tentu. Am ibar da ta dulayak na tolay a 
kumanen hapa sangaw ya pamadakat da tekamuy... A 
ya ngamin awan mangilemad ta pangurug na teyak 
a awek hapa ilemad te Damakewan, ammi ya 
mangilemad teyak ta sakatolay da a yen hapa 
sangaw ya ilemad ku te Damakewan, 1 kunna. 
(Matyu 10:24,25,32,33) . 
A ya takday para kinan na a 

'Addu sangaw ya, "Afu, Afu," kumin teyak, 
ammi addu sangaw tekid ya melogot mesipat ta 
iturayan na Namaratu, te ikid la sangaw mesipat 
ya mangwa ta kuman na ikayat na Damakewan. A 
ibar ku sangaw ta kadwan kiden, "umadayu kanan 
teyak ikamuy mangmangwa ta awan kustu, te aweta 
kam amamu," kun ku sangaw tekid,' 
(Matyu 7:21,23) 
anna 

'Ikayat muy dumagdag teyak gafu ta 
nabasug ya sirat muy ta nepakan ku tekamuy, 
ammi awemuy garay nonotan am anu ya kebalinan 
na nepaitak tekamuy. Bakkan mina ta intu 
pakolangan muy ya awan mabayag am awa mapmappya 
ta pakolangammuy ya mangatad ta magnayun na 
angat tekamuy,' kunna. (Hwan 6:26) 

A gafu ta kinan ni Mangurug tekid a nagtayuk kid 
la ten, aweda dumagdag teg Mangurug, aweda hapa 
magsitang. A nagdulot ig Mangurug, "Am awan ta metabbag 
da ta nabidaken tekid, a anu para sangaw ya itabbag da 
ta Dyos? B kun ni Mangurug te Namnaraaan. "A on, Abe, 
melogot sangaw ya mangpakolang ta katolay da sin ta 
paglelehutin, te lumitap hala sangaw ya pinakolangan 
da," kun ni Naranamaan. Kuman na pilin da ya sanfurado 
ammi ta kakurugan na balituk nga igawat na Dyos tekid," 
kunna . 

A sangaw itta ig Mangurug ta agyan na 
minas, a itta nesurat hapa ya ngagan na 
minasen, ' Pagba-nangan ' , kun na ngagan na. 
Tekiden naglipay itta ya tolay gumangrit tekid 
"0 ey, M kunna, " itammuy bit ya naapagan ku ta 
isin. Mappya hapa am ufunandak mangikarga te 
petta mesipat kam hapa," kunna. A Demos kan, y 
ngagan na, a intu ya manedyer na minasen. Ammi 
ya neananisat ni Mangurug te Namnamaan, 
"Intanan 0, te dulay yen na tolay," kunna. A 
"Awemi la bit magsibal teko, Amang , te aparadu 
kami ta ahawin," kunda. A nagbilag kid na. A 
sangaw tekiden nakaadayu, a "Amum de ya 
tolayina, Namnamaan?" kunna. Intu ya binida ni 
Pablo ta 

'...afuram ya umange teyak, te 
nagtugutan nak ni Demos, a tagasingatan na 
ya magserbi ta katolay na bari na en,' 
kunna. (2 Timotyo 4:10) 

Ammi teg Mister Magpili-ta-dalan, a 
nagdiretsyo kid ta bali ni Demosen. A abat ta 
ayanin aweda nagtoli ta dalan na Dyos. Awan ta 
makkamu am had agyan da, te awawan kid na. A 
kumanen hapa ta ngamin kiden magsibal ta bali 
na. Te ya uhohug ni Afu Hesus, 

'Awena mabalin ta makidafu ya 
tolay ta duwa na Dafu, Afu Dyos ikid 
ni Afu Pirak,' kunna. (Matyu 6:24) 

Ammi teg Mangurug, a nagduldulot kid la ta eyan 
da. A sangaw a itta hapa ya naita da ta naangtolatolay 
na asin ta dalan. Tekiden imabikan ta agyan na en, a 
itta ya naita da nga sinang plaka ta fun na en. A ya 
nesuraten a ngagan na Atawa ni Lot. A "NONOTAMMUY YA 
NAP ADATAN G TA ATAWA NI LOT", kun na suraten. "Ahul" kun 
ni Mangurug, "Yan de ya kinanda en 'Batu na Asin' nga 
kunna. "A anu yen hud, Abe?" kun ni Namnamaan. "A ta 
idi, nebar na anghel teg Lot, ta tugutan da ya pake 
nagdupal na ili da, ngagan na Sodom. A ya nebilin na 
anghelen tekid a, 'Am ikayat rauy magtugut, a awemuy 
sangaw maglipay,' kunna. 

"A tekiden nakaadayu ta assang, matakit de ya 
nonot na atawa ni Lot ta tinugutan da en ili a 
naglipay, a tentu en naglipay a nagbalin na ya bari na 
ta batu na asin, imatayuk la ta dalanen. Ammi ya 
kahulun na kiden, aweda naglipay, te amu da ta dulay ya 
naggafun da en, a matalak kid la magtugut. 

A ta idedap ni Hwan Bunyan, a nakadatang kan ig 
Mangurug ikid ni Mekatalak ta Karayan nga 
Nabendisyonan. A nalehut kan ya dalan da en ta danumen, 
a nagzigut kid hapa ten yaga iminum kid te malili-mang 
na danum. Itta hapa ya roagmagannud na kayu magmayan, a 
nangan kid hapa, a nabasug kid na. A gafu ta nahiklaman 
kid na ten a nagidda kid ta kamasetasan nga pake 
mabangog ya sabong na kiden. Tekiden nalala-watan 
awedan mina magtugut ta iten gafu ta ispot yen na 
lugar. A madamdam ya nonot da magtugut, ammi magdulot 
kid hala ta dalan na Dyos. 

A tekiden nagtoli ta dalan da, a kabatun hapa ya 
angen da en. "Agil kabatun na 0, ya angen ta in, pade 
la matakit na ya takkik kiden," kun ni Namnamaan. 
Matakit ay te naggakgakki ya palad na takki da gafu ta 
nabayag kid na makatugtugut . Ammi kum la te naita da 
hapa ya daldalanen nga kakaddatan, anna nehebing hala 
ta kabatunen na dalan da. "Yewan ya angen ta 0," kun ni 
Namnamaan, "te awan ta batu na." "On mantu," kun ni 
Mangurug . 

A tekiden makatangan ta daldalanen, a itta ya 
nesimmun da na tolay. I Mister Amuk-ngamin ya ngagan na 
tolayen kan. Pinohutan ni Mangurug ta "Amum de, Abe, am 
had kinan na dalanin yan?" "On, kumin la ta Dyos yen na 
dalan, te yen ya angen ku," kunna. A gafu ta kumanen a 
dimagdag kid hapa tentu. Itta bit ta unnan da en, ammi 
ka-ma la, limitap! "Hu! awan kad na," kun ni Mangurug 
te Namnamaan, "Had ya kuminan na en," kunda. 

Gafu ta kwa, enda pake inita ta limitapan na en a 
"Ahu!" kunda, "Neavut na mantu sin. Inayagan da hapa ta 
tampay na avuten, "Hu, Amuk-ngamin, Amuk- ngamin, had 
agyam?" kukunda, ammi awan ta magsitang ta avuten. A 
pake maburung kid na, "Atsi, magamamangaw kitan, takwan 
ya dalan ta in," kunda. 

Itta kid parala ta bikat na avuten, nagka-ma la 
nagngisit ya kulamen, dumakal hapa ya danum ta agyan da 
en, yaga nagkilkilat na a pake maburung kid hapa yaga 
awedan maapagan ya dalan da en nga magtoli. "Malogon 
mant'u ya metawag ammi mazigat ya magtoli," kun da. A 
makimallak kid na magapipilpig, "Ay Afu, kakallak kami 
nakaliwat kamin teko, Afu te dagdagammi ya tolay anna 
binaybayammi ya hilag men. Ufunan na kami, Afu," kunda. 
A gafu ta makimallak kid ta Dyos, dinob na ya kilat 
kiden, petta nahilagan ya dalan da en. A naita dan ya 
angen da, a nagtoli kid. 

Tekiden nafuhaban a pake nabannag hapa i 
Namnamaan, a ikayat na magimraang ta pagsigongan da ta 
udan. Ammi awena ikayat ni Mangurug, te mapa-gang na ta 
wetingsyiden, "Abikan de ya dalan ta, Aleng, intanan 
mina." Ammi awan te, "0 awe ta mabasa ta isin, Abe, 
magyan kitan sin masidug, te nabannagak na," kunna. A 
nagidda kid mantu te hiklam na. 

A ta unnan na nasidugan da en itta ya dapug na 
ball, ball kan ni Golayat Burung. A pake kattatalawan 
yen na tolay. A sangaw gafu ta ange i Golayat Burung 
nagpatotoyan ta inaradu na en naita na hapa ya duwa 
kiden nasidug ta lutak na en. "Hoy!" kunna, "Anu ya 
kwaramuy sin, te mehangat ya sumarok ta isin," kunna 
Golayat Burung tekid. A ta "Hoy" na en, a kuman na 
maglunig hapa ya lutak, a pahig nig Mangurug ta ittan 
ya araw na pasi da. Ammi ya uhohug ni Golayat Burung 
tekid "Baludan ta kam," kunna. 

"Ay Ser, pakoman na kami te netawag kami 
garay," kunda te Golayat, "Te awemin nakadatang 
ta dalan mi en," kunda. Ammi ya uhohug ni 
Golayat Burung, "Awan, maski gafutan ta kam te 
baludan ta kam." A netu-bang na kid abat ta 
bali na en, te ifukuk na kid ten. 

A gafu ta kuman en a nefukuk kid na. 
Tallungagaw kid na, anna tallu na hiklaman kid 
na ten ta agbaludanen. A pake mahuyuk hapa ya 
agyan da en. Nagidda kid la ta batu, ammi awan 
kid ta ulat. Awan kid hapa ta kanan, awan para 
ta inuman da. Pake naburung kid na te aweda amu 
am had kunna paglattog da mina. 

Tentu en nangibalud tekid a nagtugut na. 
Ange kan ta utun ta agyan na atawa na en. A ya 
ngagan na atawa na, i Mises Awan-ta-Ikatalak-na. 
Tentu en nakadatang ta agyan na atawa na en, a 
nebar na hapa tentu, "Itta ya nebalud ku ta 
ahawin ta duwa na tolay," kunna matalak. A 
"Mappya mantu yen am itta nebalud mu . Awem kid 
ikallak, paligatam kid abat ta magge masi kid," 
kun na atawa na en tentu. 

A ta lalakwat a enna ha inita ya nabalud 
kiden. Tentu en nakadatang ta duwa kiden ta 
agbaludan na en, a pinaluk na kid ta kuman na 
nebar na atawa na en, kapye na kid na 
tinugutan. Ammi aweda la nagsitang na duwa 
kiden, te nakimallak kid la ta Namaratu. 

A ta fuhab, a sinibal na kid ha ni Golayat 
Burung. A tentu en nakaita ta na tolay kid para 
la, "Asakay," kunna, "e yak bit ibar ta 
atawaken," kunna. Tentu en nakadatang ta bali 
na en, a nebar na ha ta atawa na en nga 
seanitu. "Natolay para la ya duwa kiden, a anun 
ku mina tekid?" kunna. A ya uhohug na atawa na 
en tentu, "Ibar mu tekid ta, 'Awemmuy sangaw 
makalattog ta is in, a mapmappya am papas in muy 
ya bari muy ammi ta mazigatan kam sin' yen ya 
ibar mu tekid," kunna. A gafu ta kumanen, a 
imivwat na ha ni Golayat Burung, "On e yak na 
mantu te e yak ibar tekid ya kinamen," kunna. 

Nebar na tekid ya uhohug na atawa na en 
seanitu, a nesirak na hapa ya tamay tekid. Ammi 
kanayun basan da ya Uhohug na Namaratu ta Lebru 
na en, yaga nag impaspasikan kid, a nasesenut 
nagmappya ya nonot da. A "Awena ta mazigatan 
kita, a bakkan ta iyen ya pagdulayan na nonot 
mu," kun ni Mangurug te Namnamaan. Ammi intu 
para dulay te ya takday ha na bida na atawa ni 
Golayat Burung, a "Ilattog mu kid ta bagawina, 
petta maita da ya bontok na tolay kidina na 
pinapasi mi ta idi," kunna. "A on mantu," kun 
ni Golayat Burung. A enna kid na neuhet. 



- 116 - 




Ammi maski naita da ya tulang na nasi 
kiden aweda ikayat papasin ya bari da. Gafu ta 
aweda la papasin ya bari da ta taraay na atawa 
ni Golayat, a netoli na kid ta agbaludanen. A 
nagtoli hapa ta agyan na atawa na en. Tentu en 
nakadatang a, "Had kunna pangwa ta tekid, te 
aweda haman papasin ya bari da, maski naita da 
ya ulu na nasi kiden sin, " kunna. 

"Mabalin ta itta de ya tulbik da, a 
namnamaan da ta makalattog kid," kun ni Mises 
Awan-ta-ikatalak-na. "Manoli ka sangaw ta 
lakwat, te em itan ta bolsa na barawasi da," 
kunna te Golayat Burung. "On mantu," kunna 
hapa . 

Ammi kum la te nenonotan ni Mangurug ya 
tulbiken nga neatad da tentu ta Krusen. "Itta 
de sin teyak ya tulbik, Aleng, nenonotan ku ta 
ayanin." A kinilot na ta bolsa na badu na en. 
"Abek! itta 0, ye in," kunna te Namnamaan, "Anu 
itta hapa ya salasurat ta tulbikin, 1 YAN YA 
TULBIK TA BALI BURUNG, ITUG MU MATYO 6:25-27'. 
Iparuba ta mantu ta litupin," kunna. "Ay on, 
Abe, iparuba ta." 

•Yen ya kinan ku tekamuy ta awemuy 
mina burburungan ya katolay muy am anu 
sangaw ya kanammuy ikid na inumammuy. Anna 
awemuy mina burungan am anu sangaw ya 
pagbarawasi muy. Namaratu haman ya 
nangatad ta bari muy ikid na angat muy a 
kontimas ta iatad na hapa ya magserbi ta 
angat muy ikid na bari muy. Itammuy ya 
mamanuk kiden awa aweda haman magmula anna 
maggapas, yaga aweda haman maguknud ta 
kanan da, ammi mangan kid hala te ya Dama 
muyewan ya makkamu ta kanan da, a ikamuy 
ya pake mesasita tentu ammi ta mamanuk. A 
maski am magburung kam a itta hud ya 
medagga ta katolay muy maski ta takday 
oras napegafu ta pagburung muy? 1 kun ni 
Hesus {Matyu 6:25-27) . 

A neparuba dan ya tubiken, a malogon hapa 
naukad, a nakalattog kid ta silid da en, ammi 
intu dulay te ya ruwangen ta bagawen, a 
tinulbikan da hapa, ammi nagattay garay ya 
landuk nga ruwangen a pake mazigat maukadan. 
Tentu en maukad a pake masitang ya ruwanganen a 
nahukal hapa i Golayat Burung ta utunen te 
nedangagan na . 

"Hu, naukadan ya litupen," kun ni 
Golayat ta atawa na en. A nagbilag na. Tentu en 
nakadatang ta agyan da en a nagkassaw hapa te 
gafutan na kid mina, ammi nagkayatang na hapa. 
A gafu ta kumanen a nakabilag hapa ya duwa 
kiden addet ta nakadatang kid ha ta dalan na 
Dyos. Nagimmang kid na ten, nagibannag, a pake 
matalak kid na makimallak ta Dyos. 

Tekiden nakadakit ta taletayen, a "Had 
kunna panaw na pangwa ta petta maita na 
magtalib kidin ta itta ya dulay ten, petta 
aweda kita parigan sangaw, " kunda. A "Mamadday 
kita ta arigi nga itta ya surat na petta basan 
da hapa, a aweda hapa sangaw melogot," kunda. A 
ya nesurat da a, "Itammuy ta angemuy ya dalanin 
nga ange ta Bali Burung nga bali ni Golayat 
Burung, te ikatupag na ya Dyos anna tinamay na 
hapa ya ngamin kiden mangurug ta Dyos," kun na 
surat da. 

A sangaw nakadatang kid ta mayor na dalan, a 
inange da yen addet ta dumatang kid ta ispot na lugar, 
te addu hapa ya mayan na kayu ikid na sabong na masetas 
kiden. A kinalkalasigan da hapa pasyaran ngamin ten te 
matalak kid ta kaispot na. A ta utun na bagetay ta 
nadatangan da en lutak, a itta hapa ya lalaki kiden 
mangipastu ta kalnero. Appat kid, a ya ngagan da, i 
Pastor Amunan, a ya takday i Pastor Naparubanan, a ya 
takday i Pastor Appiyannan a ya mekappaten i Pastor 
Kakurugan. 

^ n ? 1 . t f n na kid ni 9 Mangurug ta utun na bagetay. 
Magsibal kita, 0 ey, ta agyan da ina, te pohutan ta ya 
agyan na Hi na Dyos," kunna. Tekiden nagsibal tekid a, 

Magdulot kanan sin 0," kunda. "On," kunda hapa nig 
Mangurug. Tekiden nakadatang ta tuldug da, a "Mangan 
kam bit 0, M kunda. A sangaw tekiden nabalin nangan, 
pinohutan ni Mangurug am had agyan ya kinanda en Hi na 
Dyos. "A, ipaita mi sangaw ta lakwat ya agyan na Hi. 
Awemuy la apuradu magtugut," kunda tekid. 

A gafu ta nalala-kwatan kid na a, "Entam bit la 
magpapasyar tewan," kunda teg Mangurug. "On, Pastor," 
kunda. A inalap da kid ta pingit na gataben ngagan na 
Nagamamangawan. A "E kam sin, te emmuy bit iddungan 
yeyen ayutin," kunda, A imange kid hapa, iniddungan da, 
Hu, hul kunda te naita da ya tulang na tolay kiden ta 
avuten. A "Onay," kun ni Pastor Amunan, "te yen kid ya 
nagtalekud ta kakurugan na uhohug na Dyos. Te aweda 
dmangdangag," kunna tekid, "Ikayat da hud la ya 
magtugut ta sugiram na laddud. Te tulad ya dagdagan da, 
a itan muy ina awa nagaddet kid na ta avutin," kunda 
teg Mangurug. 

Ume kid ha nagpapasyar ta utun na bagetay 
na ngagan na Lillikam-Mina. Nebattadan da hapa 
ya tolay kiden nga awan makaita te daram kid. A 
nagpalelehut kid la ta agi tanamanen . "Ahu, anu 
kawagan na ta magpalelehut kid la," kun ni 
Mangurug tekid. "Onay, awemuy hud manonot ya 
taletayen ta gafan rauy? Ya daldalanen 
kakaddatan? A yen ya ange ta Bali ni Golayat 
Burung, a yen ya inange da hapa na inewan kid. 
A ginafut na kid ni Golayat Burung, a 
binuldingan na kid, a ta ayanin daram kid na 
anna metawag. A enna kid netulud ta tatanamewan 
gafu ta amunan ta aweda makaita," kunda teg 
Mangurug. 

A gafu ta nadangag ni Mangurug ikid ni 
Namnamaan a nagkaita kid na, a aweda nagasitang 
ammi namasaddu kan ya mata da. Awena amu hapa 
na Pastoren am anu ya itta ta nonot da, ammi 
intu nanonot da ya tangagay da en kabulding. 
Ammi "Had kumia mantu kunna pangwa tarn tekid, 
Pastor, petta makaita kid ha," kun ni 
Namnamaan. "A pakimallak tam kid la, te Dyos ya 
raakkamu mangpamappya ta mata da gafu ta 
pakimallak tam," kunna. 

A ta idedap ni Hwan, a itta kan ig 
Mangurug ta akban na Bagetayen Lillikam, te 
enda itan ya kweba. A ta umag na kweba en itta 
hapa ya litup sikandado. Anuni enna hapa 
inukadan na takday mangipastu, a tentu en 
naukadan, imuhet na hapa ya asok na afuy, a 
itta ya malab da agangaapang. A nadangag da 
hapa ya tolay kiden ta umag na avut na en nga 
'Agayoy, agayoy', kumin. "Ahu, anu yana," kun 
ni Mangurug. A pake nepalawag na Mangipastu en, 
"A nelogot yan kid na tolay," kunna, "te ape 
nangurug kid la, a pahig da ta mappya sangaw ya 
madatangan da, ammi nahunnak kid ta isin. Gafu 
ta simuk da la ya agyan na pangurug da a 
'Naggagita kitam ngamin mangurug ta Namaratu,' 
kun da. Ammi gafu ta aweda netug ya pangurug da 
ta nonot da a pahig da ta mappya ya angangen 
da, ammi aweda narikna ta yen ya takday dalan 
ta Impyernu, a yen ta netawag kid nahunnak ta 
isin," kunna. 

Gafu ta ikayat da ya magtugut nig 
Mangurug, itta ya nebar na Pastor tekid, 
"Awemuy la bit magtugut te entam ta lugar 
ngagan na Madakar na Agbattadan te itta mina ya 
largavista tam ten," kunna. A ime kid ta utun 
na en. "Adade," kunda, "ispot kad ya maita 
tamewan," kunda. "Haden Abe, paruban ku ha en," 
kun ni Namnamaan. "Ara on", kunna. "Am awan 
mina ya kuman na lappat ta iten, a pake maita 
muy mina ya Hi na Dyos ikid na gibaw na en," 
kun na takday mangipastu. Maski aweda naita a 
pake matalak kid na te naita da ya lugar na 
Dyos . 

A tekiden nagtugut a itta hapa ya neatad 
da nga mapa. "Yen, apam muy yan," kunda te 
Mangurug. A ya takday netabarang na mangipastu 
en tekid, "Itammuy ta itta sangaw mangayayyaw 
tekamuy. A takday para, awemuy sangaw magammak 
ta Lugar na Anitu kiden," kunna tekid. "A yen 
la ya tabarang mi tekamuy a Dyos ya makkamu 
tekamuy, " kunda. "On, e kamin mantu, Abe, Ute, 
Amang, a Dyos ya magbalat hapa tekamuy," kun 
nig Mangurug tekid. 

Ta idedap ni Hwan Bunyan, ittan ig 
Mangurug kan ta palanada en. A ta lalammadan 
itta kan ya lutak nga ngagan na Parayag. 
Nagkikillu hapa ya daldalan kumin ta Lutak na 
Parayag, a netumpup hapa ta Dalan na Dyos. A 
itta kan ya babagu magindag ta iten, te indagan 
na kan ya kompormi na magtalib petta itta kan 
ya kahulun na ange ta lugar na Dyos. A ya 
ngagan na babagu en i Lavlavunanna . 

Tekiden nakadatang ta agyan na 
magaindagen , a "0 ey, had eyam muy 0?" kunna 
tekid "Te eyak mina ta bali na Dyos, ammi 
awanak ta kahulun," kunna. A "Yen hapa ya 
eyammi," kun ni Mangurug. "Awemuy hud ikayat ta 
mehulunak hapa tekamuy?" kunna. Ammi, "Ay awena 
mabalin, Aleng, am awan ta sedulam. Mappya ta e 
ka la bit magsibal ta Krus, kapyem dumagdag 
tekami," kun ni Mangurug tentu. Ammi "Awan, 
maski awek magsibal ten awena dulay am e yak 
hapa," kunna. Te ya alaabbingin yana awena 
kurugan ya nebar na dadagkal na kiden. Te pahig 
na ta amu na ngamin. Maski kustu ya nebar ni 
Mangurug tentu, a dumagdag la tekid. 



- 124 



Tekiden makatugtugut ha a itta ya naita da 
nga pitu na anitu ta unnan da en. A neitan da 
ta itta hapa ya balbaludan da na tolay. I 
Mister Magtoli ya ngagan na baludan da, te 
nagtalekudan na ya kinurug na en. A tekiden 
nakabalud tentu, a inakkat da kapye da neange 
ta kweba en naasok. "Itaro yen," kun ni Mangurug 
te Namnamaan, "Kustu hala ya binida ni Hesusen 
nga pake mazigzigat sangaw ya magtoli ta 
nagliwatan na kiden ammi tentu en nakatammang 
ta idi," kunna (Itam Matyu 12:43,45). 

Tekiden makatalib ten a nanonot ni 
Mangurug ya naita ta kaassang na en. Yen hapa 
ya bidan na ta kahulun na kiden. 

"Teyaken para la ta ili na Perdisyon, a 
iroange yak mina ta tienda en ammi intu dulay te 
naitak hapa ya tallu kiden na tulisan. 
Palpalukan da hapa ya tolay ta dalan. A nagtagu 
yak te magtalawak na talo Ikabkabat dak. Ammi 
mappya la te itta hapa i Mangituldu dumatang. 
Dyos de ya nangidob tentu te awena magtalaw. 
Enna kid nagsasitangan a ginaman na kid hapa. A 
ya ngagan na tinulisan da en i Mister 
Makaf uy-Mangurug . A itta hapa ya nepakan ni 
Mangituldu tentu petta magsikan ha. A ya ngagan 
kan na tallu kiden tulisan a i Mister 
Awan-Matalak , Mister Manatalaw, ikid ni Mister 
Mapaliwatan. A pake magtalaw i Mister 
Makafuy-Mangurug ta isin kid, te kara maita da 
a tulisanan da. A yen ta pake mazigat i 
Makafuy-Mangurug," kun ni Mangurug. "Onay," 
kunna hapa ni Namnamaan, "ammi mappya, Abe, te 
kinan na ya neatad ni Mangituldu tentu, te yen 
ya nangpasikan tentu petta maabak na i 
Awan-Matalak ikid ni Nagtalaw ikid ni 
Mapaliwatan," kunna. "A gagangay na Uhohug na 
Namaratu, Aleng, ta pasikanan na pangurug tam 
am kanayun kanan na nonot tam," kun ni 
Mangurug . 

Tekiden ha nakatugtugut a dumatang kid ta 
nagsinabatan na dalan a aweda amu am had sin na 
dalan ya angen da mina. Kumla te itta hapa ten 
ya tolay nga nagbarawasi ta furaw. A ta 
nepakaita na teg Mangurug, a "Anu awemuy maita 
ya dalan muy ina?" kunna tekid. "Medyo metawag 
kami sin, Ser," kunda. "Ara dumagdag kam mantu 
teyak te eyak hapa ta Hi na Dyos, yen de ya 
eyammuy?" kunna tekid. "On mantu," kunda, ammi 
nakadulayan te aweda nanonot ya mapa en neatad 
tekid, a mappya hapa ya tolayen te uffunan na 
kid. A gafu ta kumanen a dumagdag kid la tentu. 
Ammi, "Anu haman ta magkillu ya dalanin, bakkan 
ta kuman na inange da en," kun na nonot da. A 
nagimmang kid na te kuman na takwan ya eyan da. 

A magtoli kid mina ta nagsinabatan na 
dalanen ammi alistu nangisarwag ya tolayen ta 
tahukul na en. Gafu ta nakufut kid na ta 
tahukul en a inazin na tolayen ya furaw na 
barawasi na en, a amu dan ta intu ya nebar na 
mangipastu kiden tekid nga mangayayyaw. A 
nekakatawa na kid kapye na inalap ya palapirak 
da, a nagtugutan na kid, ammi "Indagan muyak 
sina, te magtoli yak hala sangaw, petta ikavut 
ta kam sangaw ta arawin," kunna kan. Yen ta 
makatangit kid na, a "Liwat ta, Abe, te aweta 
nanonot bilbigan ya mapa en nga neatad na 
Pastor kiden tekita, yaga aweta nanonot ya 
nebar da en mangayayyaw," kun ni Namnamaan. 

A nagyan kid la ten madamdam, ammi ka-ma 
la itta hapa ya anghel mangibbal ta paligat, a 
nakagtut kid hapa. Imange nagtayuk ya anghelen 
ta bikat da en, pinissang na hapa ya tahukulen 
petta makalattog kid na. "Awerauy de amu ya 
tolay inyen nga dinagdag muy? I Ape-Kustu ya 
ngagan na kan, a nagbarawasi hapa ta kuman na 
kanilad na barawasi mi nga anghel kiden, petta 
pahig muy ta mappya ya ituldu na tekamuy. 
Basamuy sangaw 2 Korinto 11:13,14 petta amum ya 
gafu na inyen," kun na anghel tekid. 

A ya uhohug na anghelen tekid, "Masapul ta 
pagpa-gangan ta kam petta awemuy sangaw 
kaliwatan anna awemuy metawag gafu ta itta ya 
manguyoyung tekamuy. A pinaligat na kid, kapye 
na "Entanan te itulud ta kam ta kakurugan na 
dalan," kunna. A dimagdag kid na. Tekiden ta 
dalanen, limitap ya anghelen a duduwa kid na 
makatugtugut . Ka-ma la itta ange nangdafung 
tekid, "Had ya eyammuy 0," kunna ta duwa kiden. 
"E kami ta Hi na Namaratu ta Bagetayen Zayon," 
kunda . 

A pake nekakatawan na kid hapa na tolayen, 
te intu ngagan na Mister Awan-ta-Namaratu. 
"Itta hud ya Bagetay na Zayon? Awan ta amuk. 
Idedap muy de la yan na," kunna hapa tekid. "A 
maski am awan ta isin na paglelehut, a itta 
hala ta lugar na Namaratu," kun na hapa ni 
Mangurug medyo magporay. 

"Awan, dangagammuy ya bidak tekammuy, te 
nabayagak na, Aleng, a linehut kun ya intero na 
lugar, a awan nak ta naita ta Namaratu. 
Mapmappya ta magtoli kam ta Hi na Perdisyon, 
te paggustwammuy ya bari muy ta uminum ikid na 
magalikkad ta awemuy para la ipasi, te am nasi 
kitanan a kuman kitam hala na kasafego maazap, 
a awan kitanan," kunna tekid. Ammi ya uhohug ni 
Mangurug tentu, "Awem nonotan ya barim ina te 
nagilo-futam la. A gagangay ta masi kitam, Ute, 
ammi intu la italaw tam ya mekaduwa en pasi. Te 
am mangurug kitam ta uhohug na Namaratu a itta 
sangaw ya pagnayun na angat tam ta iturayan na, 
a awena umange na kahalwam ta Impiyernu. Maski 
nagladdud ngamin tolay awena nagladdud na 
Namaratu," kunna. Ammi ya bida ni Mister 
Awan-ta-Namaratu, a "Kurugan ku la ya maitak. 
Am awek maita awek kurugan," kunna. 

A sangaw nakadatang ig Namnamaan ta kinan 
da en Lugar na Anitu kiden. Tekiden umatogkok a 
mahabbul kid na ta asok na mepaddad ta agyan da 
en. "Abe," kun ni Namnamaan, "mag ibannag kita 
la bit ta isin te pake magtakitak na." "Ahu! 
awein hud manonot ya nebar na mangipastu kiden 
tekita? 'Awemuy sangaw magammak ta Lutak na 
Anitu kiden,' kunda pa en, a aweta sangaw amu 
am itta ya dumatang nga dulay tekita ta isin," 
kun na hapa i Mangurug, ammi te Namnamaan magge 
awenan manonot ya agyan na en yaga kaliwatan na 
hapa ya eyan na mina en. "Mappya, Abe, ta 
nanonot mu ya nebar da tekita, ara intanan 
mantu am kunna ten," kun na abbingen. A imivwat 
hapa ammi magge napaidda ta pagkafuy na en. 
Alistu i Mangurug nanggerger tentu petta 
makatugut, te magge masi ten. 



Tekiden magganwat ta iten, a gustu hapa 
nadatangan na kid ni Aleng Lavlavunanna . "Anu 
kawagan na ta awem maghebing tekami, te 
nagdaldalay ka la ta gafan? Anu ya kiningwam 
ten?" kun ni Mangurug tentu. "Onay, te ikayat 
ku ya magtatakday hapa ta dalan," kunna. 

"E ka sin, Aleng, umabikan ka tekami te 
itta ya ibar mi teko," kun ni Mangurug. "Anu 
meparan ka de ange ta agyan na Namaratu ono 
awan?" kun ni Mangurug. "Iyak? A neparanak ay," 
kunna. "Mappya yak na tolay, te awek magbida ta 
dulay, mappya ya nonot ku, a uffunan ku hapa ya 
sakatolay ku kiden. Awek magladdud, awek 
makitapil, awek magtakaw, awek uminum. A anu 
hud ya maitam teyak ta pahigmu ta awek neparan 
ange ta agyan na Namaratu?" kunna, a medyo 
nagporay na. 

"Awan, Aleng, awan ta maitak, ammi awem para de 
nadangag ya uhohug nesurat ta Uhohug na Namaratu nga 

'Awan pulus ta awan magliwat, raaski am 
takday la, awan,' kunna. (Roma 3:10) 'Amu 
da mina ta itta ya tatakday la na Dyos, a 
awan ta takwan na magpamappya ta tolay ikid 
na Namaratu am bakkan ta kagitta tarn tolay 
Hesus Kristu, 1 kunna. (I Timoteo 2:5) 

"A awek amu am anu ya bidamina, te am itta mina 
liwat ku a awenak hud pa-gangan na Namaratu? Ammi awek 
haman magtakit, a awek mabisin te kanayun itta la kanan 
ku, a awan ta makitapil teyak, a dayawan nak haman na 
ngamin tolay," kun ni Lavlavunanna . "A matalakak hapa, 
Aleng, am kunna ten," kun ni Mangurug, "ammi am pahig 
mu ta awan ta liwat rau gafu ta awan ta pama-gang na 
Namaratu teko a nonotam mina ya Uhohug na ta Roma nga 

'Binaybayan na la bit ya liwat na 
napopolu kiden tolay gafu ta nepagattam na 
tekid, ammi ta ayanen a neatang na i Hesus 
Kristu petta mepaita ya pagporay na ta liwat 
tarn, otturu mepaita hapa ta intu hapa la ya 
mangikwenta ta katunung na ngamin kiden 
mangikatalak te Hesus,' kunna. (Roma 3:25,26) 

"A am awem mantu matalak ta nepangikaru ni Hesus 
ta liwat mu a melogot ka sangaw," kun ni Mangurug. A 
"Annun ku ikatalak ya pangikaru na takwan ta liwat ku, 
barikin hapa la ya ikatalak ku," kunna hud la, a "Aran 
imunnan kanan te mapopozanak na la sin," kunna hapa. 

A gafu ta kumanen a nakalattog kid na ta 
Lugar nga Anitu, ya duwa kiden, a nakadatang 
kid na ta Lugaren nga Nekari na Dyos. A ispot 
hapa te Harden na Dyos. Itta hapa ya adaddu na 
mamanuk kiden magsitang ta ispot, ikid na 
masetas nga mabangog, a ispot hapa ya sabong 
da. A kanayun la araw, te awan ta hiklam ta 
iten na lugar, awan ta sugirara, te Dyos kan ya 
dakar na lugarin yen. 

A tekiden magge makadatang ta ili, naita 
da kan hapa ya adaddu na anghel magpapasyar ta 
Harden. A teg Mangurug hapa a awan ta 
nagkurangan da, te itta ngamin na mayan na 
kayu. Itta hapa ya kofun da ten a matalak kid 
hapa magalikkad anna maggihawa ta ngamin. 
"Abek, ta iispot ya lugarin," kunda. A matalak 
kid na hapa te naita da ya ngamin kaispot na 
nagdulotan da en. 

A tekiden umabikan ta ili a itta hapa ya naita da 
nga per las nga nagdwaakub ta rwangan na ili, a dapug 
kid hapa na perlas. A ya bali kiden hapa ta ili, a 
nazingzingan kid ta batu nga mangina. Itta ya darag, 
asul, ngila, furaw. A kuman na bagkang ya pake darag. 
Yen kid ya kuman na haloblak da ten. A ya kalsada da 
hapa, a balituk. Umatayuk kid a nadangag da hapa ya 
magkakansyon ta umag na ili, a pake magdamdam kid gafu 
ta nadangag da en nga kansyon*. A nanonot da hapa ya 
Bibliya nga 

* . . . kuraanen hapa am kanu ya pagdayaw 
da ta Namaratu nga itta ta agtuttudan na ari 
anna magnayun ta katolay na, a maggagindan 
hapa magtatumag ya dwafulu kiden appat 
lala-laay ta atubang na en, a azin da hapa ya 
pagsangngat da kapye da kid itabnak ta atubang 
na en, a dayawan da ya Namaratu ta kumanin na 
kansyon: 

'Iko Dyos mi ya megitta madaydayawan . 

Iko mantu ya dayawan mi, te iko la Afu, 
ya magturay. 

Iko la Afu, a namadday ka ta ngamin, iko 
la Afu magturay.* (Nagmatakar 4:9-11) 

A tekiden ha magtugut a nagtalib kid ta 
agyan na mula na uba a ispot hapa te nagmayan. 
A mabisin hapa ig Mangurug. "Hu, hu, anu panaw 
ya makamula ta isin," kunda ta mangtaronen a, 
"Mula ni Afu Hesus, ammi kanan na kuman na 
ikamuy, te am mabisin kam a mangan kam hapa la 
petta magsikan kam ha," kun na mangtaronen. 
"Hu, on, mangan kita 0," kunda , "petta am pake 
magsikan kita." A gafu ta nabasug a nakasidug 
kid na. 

A sangaw tekiden nahukal a nagtugut kid na 
ha kumin ta ili en. A tekiden itta paha la ta 
bikat na ili in a aweda naattaman ya kaispot 
na. Te pake makikilat ya balituk na bali kiden. 
Magakilkilad hapa a aweda naattaman ya 
pagakilkilad na en a tappanan da ya mata da. 

Datang da ta pagaddetan na dalan da, a 
medyo maburung kid na, te itta hapa ya karayan 
ta atubang da, otturu pake adadalam anna 
masanaw. Mappya hapa te itta ya duwa na anghel 
ange nangdafung tekid. "Takday la para ya 
pagzigatan muy kapye muy raagdulot," kun na 
anghel kiden tekid, "a masapul ta maguray kam 
la, te awan ta kahulummuy," kunna. 

A gafu ta bida da en a pake maburung kid 
na. A ya pagzigatan da, kinan da, itta ya 
Karayan na Pasi ta atubang da. Awan kan ta 
taletay na. "Maski, awan ta taletayina a 
masapul ta nungnungan muy dumakit. A awan ta 
dulay am awemuy ialit ya mata na nonot muy te 
Afu Hesus," kunna ha na anghel kiden. A gafu t 
kumanen a pake maturad kid na, a ninungnung da 

A tekiden itta ta tangngan a marikna dan 
ta malimat kid na. A i Mangurug, awenan 
namnamaan ta makadakit kid sangaw. I Namnamaan 
ya nangibar tentu ta "Awem magtalaw, Abe, te 
madatang nan na takkikin ya lutakewan." Ammi 
kuman na puskul na kulam nga ngisit ya itan ni 
Mangurug, a nafulot hapa ya sugiram na. Pahig 
na ta awena makadammang . Ammi allak na Dyos ta 
nakadammang kid hala. I Namnamaan ya nanghukal 
te Mangurug, "Yen, Abe, " kunna, "Itam, itta 
kitan ta dammang," kunna, nabalin na ya pasi 
da, a madakar na ya lugar ta dammangen. 

A tekiden umatayuk ta dammangen, a itta 
hapa ya duwa kiden anghel a ginawat da hapa ig 
Mangurugen. "Ikami ya dinob ni Afu Hesus, te 
ikarai kan ya mangidatang tekammuy ta bali na 
ewan," kunda hapa. 

A ya ili en a itta ta toktok na bagetay. 
Malogon hapa ya neunek da te gafu ta inuffunan 
da kid na anghel kiden, akatan da kid ta utun. 

A tekiden nakadatang ta ili en adaddu hapa 
ya tolay kiden ange nangarakup tekid. Itta ya 
kuman na ladispiker da, "Dimmatang na ya duwa 
kiden nga nangabak ta ngamin nga nagsalin ta 
Dalan. Newagak dan ya kaba-nang itta ta 
paglelehuten, te karagatan da ya Magnayun te 
Afu Hesus," kun na kuman na ladispikeren ta 
pangdayaw da tekid. A sangaw limattog hapa ya 
anghel kiden nagmusiku. Riniribu kid hapa ya 
anghel kiden magkakansyon . 

A tekiden dumatang a naita da hapa ya 
tolay kiden nesurat ta lebru ni Mangurug, te 
binasa na ya ngagan da ta dalan na en ta idi. 
Itta i Adan ikid ni Eba, ig Nowe, Abraham, 
Isak, Hakob, Hose, a i Moses. Naita da hapa i 
Ari Dabid, ikid ni Danyelen nga awena kinagat 
na leon kiden ta idi. Yaga itta hapa i 
Mekatalaken umange nangarakup tekid, pake 
matalak kid na. A ya uhohug hapa ni Afu Hesus 
tekid, "Bagu dumatang kanan ta ahawin, en ta 
kam mantu itulud ta atubang ni Dama.k, gafu ta 
pake ayatammuyak ammi ta itta ta lugar muyen," 
kunna. 



- 141 - 



A ta datang da ta sasarokanen a nepeta da 
hapa ya sedula da, a pinasarok da kid hapa te 
dana nelista ya ngagan da tekiden nagsibal ta 
Krusen. A tekiden nakadatang ta lugar na Dyos a 
naatadan kid ta sangngat na balituk, yaga 
barawasi da nga magakilkilad ikid na guitara da 
nga ispot. Mappya hapa te kuman na amu dan ya 
ngamin kansyon, maski aweda nadangag yen kid na 
kansyon a amu da la. Kumanin ya takday kansyon: 

"Iko Afu, ya megitta mangalap ta papelen 
nalukut , 

anna mangazi ta dirkat na kiden, te 
napapasi ka. 

"A Afu, ya dagamen, Afu, ya nepangsakam ta 
tolay ta ngamin 

kiden nasyon, ikid na lugar ikid na 
agsitang, petta 

magbalin kid ta tolay na Namaratu. 
"A inatadam kid ta kuman na saad na ari 
ikid na padi, 

petta magserbi kid ta Dyos tam. 
A magturay kid sangaw ta ngamin 
paglelehutin, " kun na 

kansyon da en. (Nagmatakar 5:9,10.) 

A ta idedap ni Hwan Bunyan a naglipay hapa 
itta kan i Lavlavunanna, a nakadatang hapa ta 
addet na Dalan, a itta hapa ta pingit na 
Karayan na Pasi. Ammi apagan na kan ya 
pagbarangayan na mina. A matalak hapa te 
nakaapag ta pagbarangayan na. A i La-laay 
Tumakwan hapa ya ngagan na piloto na en. A 
malogon hapa ya pagdakit na. 

Tentu en nagdissaag, a indagan na la talo 
am itta ya raangpadulot tentu. Gafu ta awan, a 
nagtugut na tatakday ta dalanen kumin mina ta 
Bagetay na Zayon. 

A pake nabannag na tentu en nakadatang ta 
ili en a tinoktok na hapa ya ruwanganen, a 
limattog hapa ya duwa kiden anghel, "A ya 
sedulam, Aleng, itta ya sedulam?" kunda tentu. 
Ammi awan haman. "Anu ya angem sin am awan ta 
sedulam? Anu anu hud ya ikayat mu?" kunda 
tentu. "Anu awan hapa ta marka na Namaratu ta 
mukat mu? Inya hud ya ngagam?" kunda ha. "A ya 
ngagan ku, Ser, iyak i Lavlavunanna , a nagafu 
yak ta ili na Malalaki-Kiden ta lugar na 
Parayag," kun ni Lavlavunanna. "Awem bit mantu 
te apagammi ya ngagam ta lebru ni Afu Hesus," 
kunda. Mabayag kid magapag ammi awan haman. "Ay 
ey, ay ey," kun na anghel kiden madamdam. 

Gafu ta awan ya ngagan na ta lebru en, a 
imange ya anghel kiden te Afu Hesus, "Ay Afu, 
itta ya dimatang nga anak mu de," kunda, "ammi 
awan haman ta ngagan na ta lebru mi en." A ya 
tabbag hapa ni Afu Hesus , "Awek amu yana na 
tolay, te awena nonotan ya dagak ikid na 
bariken kakallak raangikaru ta Krus. Fungngummuy 
na ya lima na ikid na takki na kiden, te 
ilattog muy ta lawan na gibawen," kun ni Afu 
Hesus ta anghel na kiden. 

A gafu ta kumanen "On, e kamin mantu, 
Afu," kunda hapa. A en da tekiden ginafut i 
Lavlavunanna, kapye da finungngu ya lima na 
ikid na takki na kapye da neubar. Imange kid ta 
kweba itta ya avut na, kumin ta Infiyernu. 
"Melogotak, melogotak," kun na tolayen kapye da 
nelitup ya ruwanganen. "Ay nahukalak na!" kun 
ni Pastor Bunyan , "te nagkagtutak na." 

Addet Na Tarinap ni Hwan Bunyan 

